text: ԼԵՎՈՆ ՏԵՐ-ՊԵՏՐՈՍՅԱՆԻ ԵԼՈՒՅԹԸ 2009 Թ. ՀՈՒԼԻՍԻ 2-Ի ՀԱՆՐԱՀԱՎԱՔՈՒՄ Սիրելի հայրենակիցներ, Ինչպես հիշում եք, Կոնգրեսի հաջորդ հանրահավաքը նշանակելով սեպտեմբերի 18-ին, մենք խոստացել էինք՝ անհրաժեշտության պարագայում կազմակերպել նաեւ միջանկյալ հանրահավաքներ ու այլ միջոցառումներ։ Այսօրվա հանրահավաքն, ահա, դրանցից մեկն է, որի առիթն, անշուշտ, քաղբանտարկյալների մի զգալի մասի ազատ արձակումն է։ Ինչ խոսք, սա մի այնպիսի նշանակալի իրադարձություն է, որ չէր կարող հասարակության կողմից անարձագանք մնալ եւ չարժանանալ հատուկ գնահատականի։ Դրա վկայությունն է, մասնավորապես, այն անսահման ոգեւորությունը, որն օրեր շարունակ տիրում էր Սարյանի պուրակում։ Ներկա հանրահավաքն առիթ է եւս մեկ անգամ արտահայտելու այդ ոգեւորությունը, միաժամանակ սթափորեն գնահատելու տեղի ունեցածի առանձնահատուկ նշանակությունը։ Թեեւ մթնոլորտը տոնական է, բայց ես կջանամ տուրք չտալ զգացմունքներին եւ փորձել դուրս չգալ քաղաքական վերլուծության շրջանակներից՝ մեկ առ մեկ անդրադառնալով խնդրի էության հետ կապված բոլոր իրողություններին։ ԼԵՎՈՆ ՏԵՐ-ՊԵՏՐՈՍՅԱՆԻ ԵԼՈՒՅԹԸ 2009 Թ. ՀՈՒՆԻՍԻ 12-Ի ՀԱՆՐԱՀԱՎԱՔՈՒՄ Սիրելի հայրենակիցներ, Մայիսի 31-ի ընտրությունները եւս մեկ անգամ բացահայտեցին Հայաստանի ներկա իշխանությունների հակաժողովրդական, բռնատիրական էությունը եւ նշանավորեցին նրանց հետ հույսեր կապելու լիակատար անհեռանկարայնությունը։ Եթե ինչ-որ մարդիկ դեռ պատրանքներ ունեին, թե այս իշխանություններն ընդունակ են բարեփոխվելու եւ պետական մտածողություն դրսեւորելու, ապա այդ պատրանքները հօդս ցնդեցին։ Մենք ականատեսը եղանք ընտրական գործընթացի կատարյալ քրեականացման՝ իրականացած ինչպես պետական մեքենայի, այնպես էլ հանձնաժողովների անդամների ու թաղային հեղինակությունների ամենաակտիվ մասնակցությամբ։ Սերժ Սարգսյանն այս ընտրություններով ցույց տվեց, որ ժողովրդավարության ճանապարհով ազգային համախմբման հասնելու նպատակ չունի եւ մտադիր է այսուհետեւ եւս երկիրը կառավարել բռնատիրական մեթոդներով։ Ընտրությունների քրեականացումը, որից ես զգուշացնում էի դեռեւս մայիսի 1-ի հանրահավաքում, մասնակի դեպք կարող էր դիտվել, եթե չլիներ երկրի կառավարման ամբողջական քրեականացման միտումը։ Եթե Ռոբերտ Քոչարյանի օրոք ավազակապետությունը հենվում էր գլխավորապես իրավապահ մարմինների, կոռումպացված պետական պաշտոնյաների եւ օլիգարխների վրա, ապա Սերժ Սարգսյանը աստիճանաբար թուլացնում է դրանց դերը եւ հենվում բացառապես քրեական տարրերի վրա։ Ընտրական տեղամասերն այս անգամ ոչ թե ուղղակիորեն տնօրինում էին ոստիկանները, թաղապետերը կամ օլիգարխները, այլ նրանց հովանավորության տակ գործող փողոցային բանդաները։ ՀԱՅՏԱՐԱՐՈՒԹՅՈՒՆ ՎԱՐՉԱԿԱՆ ԴԱՏԱՐԱՆԻ ԿՈՂՄԻՑ ՀԱԿ ՀԱՅՑԻ ՄԵՐԺՄԱՆ ՄԱՍԻՆ - 11.06.2009 Մայիսի 31-ին տեղի ունեցած Երեւանի ավագանու ընտրություններն անվավեր ճանաչելու դիմումը Կենտրոնական ընտրական հանձնաժողովում մերժվելուց հետո Հայ Ազգային Կոնգրեսը համապատասխան հայցով դիմել էր ՀՀ Վարչական դատարան՝ ԿԸՀ-ի որոշումը, ինչպես նաեւ Մայիսի 31-ի ընտրությունների արդյունքները անվավեր ճանաչելու պահանջով։ Դատարան ներկայացված 397 էջ փաստաթղթերը եւ 4 լազերային կրիչների վրա ամփոփված տեսանյութերը ցուցադրում են մայիսի 31-ին ընտրություն կոչված խայտառակության ամբողջ պատկերը։ Վարչական դատարանը հունիսի 10-ին անհիմն ու ապօրինի որոշում է կայացրել վարույթ չընդունել եւ ետ վերադարձնել հայցադիմումը։ Հայցը մերժելու պատճառաբանությունը, այն է՝ Հայ Ազգային Կոնգրես դաշինքի մեջ մտնող 14 կուսակցություններից մեկը հետ է վերցրել իր լիազորագիրը, ավելի քան անհեթեթ է, քանզի ընդամենը մեկ ամիս առաջ Դաշինքի մեկ այլ հայց, ընդամենը 9 կուսակցությունների ստորագրությամբ, ընդունել եւ քննարկել էր Սահմանադրական դատարանը։ Դատարանի այս քայլն ունի պարզ բացատրություն. հասկանալով, որ ահռելի փաստական նյութի ու անհերքելի ապացույցների պայմաններում անհնար պետք է լինի մերժել Կոնգրեսի հայցը, դատարանը գերադասել է հերթական անգամ դիմել ցինիկ այս քայլին։ Դրանով դատարանը ավելորդ մի անգամ ապացուցում է, որ Հայաստանում արդարադատություն ու դատական համակարգ գոյություն չունի, այն վաղուց, ինչպես պետական մյուս կառույցները, վերածվել է վարչախմբի հլու ու անինքնասեր կամակատարի՝ պատրաստ կատարել նրա ամեն մի ապօրինի ու նվաստացուցիչ հրահանգ։ ՀԱՅՏԱՐԱՐՈՒԹՅՈՒՆ ՓԱՍՏԱՀԱՎԱՔ ԽՄԲԻ ԼՈՒԾԱՐՄԱՆ ՄԱՍԻՆ - 09.06.2009 Հունիսի 6-ին Սերժ Սարգսյանը ուժը կորցրած է հայտարարել Փաստահավաք խմբի ստեղծման իր իսկ կարգադրությունը, դրանով իսկ դադարեցնելով նրա գործունեությունը։ Փաստահավաք խմբի ստեղծումը հնարավոր դարձավ հայաստանյան հասարակության եւ միջազգային հանրության, մասնավորապես ԵԽԽՎ-ի եւ ԵԽ Մարդու իրավունքների հանձնակատար Թ. Համմարբերգի ակտիվ դերակատարության շնորհիվ։ Բաղկացած կոալիցիայի եւ ընդդիմության երկուական եւ ՀՀ Մարդու իրավունքների պաշտպանի մեկ ներկայացուցչից, խումբն աշխատեց շուրջ 6 ամիս՝ կենտրոնանալով հիմնականում մարտի 1-ի զոհերի սպանության հանգամանքների բացահայտման վրա։ Փաստահավաք խմբի աշխատանքը բարձր է գնահատվել ու նրա հույժ կարեւորությունը շեշտվել է ԵԽԽՎ-ի 1643 բանաձեւում։ Ապրիլին Փաստահավաք խումբը՝ ԱԺ խորհրդարանական հանձնաժովովին հանձնեց սպա Համլետ Թադեւոսյանի մահվան հանգամանքների մասին առաջին գրավոր զեկույցը, որում հավաքված փաստական նյութը գլխիվայր էր շրջում մինչ այդ իշխանության կողմից շրջանառվող վարկածը։ Աշխատանքը շարունակելու դեպքում կարճ ժամանակում նույն հանձնաժողովին պետք է ներկայացվեին եւս մի քանի զեկույց՝ մյուս սպանվածների մասով։ Մարդու իրավունքների պաշտպան ներկայացուցիչ Վ. Ստեփանյանի (Խմբի ղեկավարի) նախաձեռնությամբ, ապա իշխանության՝ նրան միացած մյուս երկու անդամների Ռ. Ավագյանի եւ Գ. Թովմասյանի մասնակցությամբ մայիսին շուրջ երկու շաբաթ խաթարվեց Փաստահավաք խմբի աշխատանքը, ապա նրանք ընդհանրապես հրաժարվեցին աշխատանքի ներկայանալ։ ՀԱՅՏԱՐԱՐՈՒԹՅՈՒՆ ՀԵՏԸՆՏՐԱԿԱՆ ՕՐԻՆԱԽԱԽՏՈՒՄՆԵՐԻ ՄԱՍԻՆ - 04.06.2009 Իշխանությունների կողմից նախընտրական շրջանում, ինչպես նաեւ մայիսի 31-ին` քվեարկության օրը իրագործվող ամենաթողությունն այժմ թեւակոխել է հետընտրական փուլ, որտեղ բացահայտ ու կոպիտ օրինախախտումների միջոցով ընտրական եւ այլ մարմիններ խոչընդոտում են բողոքարկման ընթացքը։ Արդեն չորս օր է, ինչ ռեժիմը զբաղված է Հայ Ազգային Կոնգրեսի եւ տարբեր դիտորդական կազմակերպությունների կողմից` օրինախախտումների մասին գրանցված հարյուրավոր արձանագրությունների կոծկումով։ Բոլոր ընտրատարածքային ընտրական հանձնաժողովները, բացառությամբ 6 ԸԸՀ-ի, կոպտորեն խախտելով օրենքը, թույլ չեն տալիս Հայ Ազգային Կոնգրեսի վստահված անձանց` քաղվածքներ կատարել տեղամասերի գրանցամատյաններից` պատճառաբանելով, թե դրանք արդեն ուղարկվել են արխիվ, այնինչ համաձայն ընտրական օրենսգրքի` գրանցամատյաններն առնվազն 7 օր պետք է մնան ընտրատարածքային ընտրական հանձնաժողովներում։ 3-րդ ԸԸՀ-ի ներկայացուցչի պատճառաբանությունն ընդհանրապես անցնում է զավեշտի բոլոր սահմանները։ Նա գրավոր պատճառաբանել է, որ փաստաթղթերը, այդ թվում գրանցամատյանները, փաթեթավորված են եւ գտնվում են մեքենայի մեջ։ 6-րդ ԸԸՀ-ի ներկայացուցիչը, որը թույլատրել է քաղվածք կատարել գրանցամատյաններից, վերջում ստորագրելու փոխարեն խզբզել է փաստաթղթի վրա։ ԸՆՏՐԱԽԱԽՏՈՒՄՆԵՐ. ԱՌ Ժ. 22:30 - 31.05.2009 18։50 8/13 Մալաթիա Սեբաստիա Հանձնաժողովի կնիքը դուրս է հանվել տեղամասից։ ՀԱԿ-ի վստահված անձին եվ դիտորդին ստիպել են հեռանալ ընտրատեղամասից։ Հայտնել է «Թրանսփերանսի Ինթերնեշնլ» ՀԿ-ի դիտորդը։ Սկսվել են լցոնումներ։ 19։10 8/02 Մալաթիա Սեբաստիա Հայկական Ժամանակ թերթի լրագրողից խլել են տեսախցիկը, որովհետեւ վերջինս նկարահանել է տեղի ունեցած լցոնումը եւ ասել են, որ տեսախցիկը կվերադարձնեն, եթե չհրապարակի նկարահանածը։ 19։30 8/08, 8/09 ԱՄՆ դեսպանության դիտորդի ներկայությամբ կատարել են զանգվածային լցոնումներ: 19։50 5/10 Անհայտ մարդկանց մի մեծ խումբ մտել է ընտրատեղամաս եվ ստեղծելով խառնաշփոթ եւ քաշքշուկ մոտ 100 քվեաթերթիկ գցել արկղը։ Խլել են միջադեպը նկարահանած ՉԻ թերթի լրագրողի տեսախցիկը։ 19:50 13/07 Երկու անհայտ կին մտել են ընտրատեղամաս եվ լրագրողների հարցին թե իրենք ովքեր են պատասխանել են, որ իրենք դիտորդ են ՀՀԿ-ից եվ, որ իրենց ղեկավարը Գագիկ Բեգլարյանն է, եւ անօրեն կերպով մնացել են տեղամասում հաշվարկի ընթացքում։ 20։00 սահմաններում 5/15 առեւանգվել է Հանձնաժողովի անդամ, Ժառանգություն կուսակցության անդամ Անուշավան Նիկողոսյանը։ ԵՐԵՎԱՆԻ ԱՎԱԳԱՆՈՒ ԸՆՏՐՈՒԹՅՈՒՆՆԵՐՈՒՄ ՀԱՅ ԱԶԳԱՅԻՆ ԿՈՆԳՐԵՍԻ ՆԱԽԸՆՏՐԱԿԱՆ ԾՐԱԳԻՐ Հարգելի ընտրող. Սա մեր երկրում քաղաքական եւ սոցիալ-տնտեսական համակարգը արմատապես փոխելու եւ առողջացնելու Հայ ազգային կոնգրեսի ծրագիրն է: Խոստովանենք, այլեւս հնարավոր չէ այսպես շարունակել: Ձեր կյանքն օրեցօր վատանում է: Ավելի ու ավելի դժվար է դառնում օրվա հացը վաստակելը: Ամեն քայլափոխի խախտվում են ձեր օրինական իրավունքները, վիրավորում արժանապատվությունը, մինչդեռ այսօրվա Հայաստանում իշխողների ապօրինությունները եւ կամայականությունները ավելի ու ավելի սանձարձակ են դառնում: Այս ամենը հետեւանք է Հայաստանում ստեղծված արատավոր քաղաքական եւ տնտեսական համակարգի, ինչը վարչախմբին թույլ է տալիս ժողովրդից բռնազավթած իշխանությունը ապօրինաբար պահել իր ձեռքում եւ օգտագործել որպես անձնական հարստացման միջոց : Ներկա համակարգից շահում են միայն բարձրաստիճան պետական պաշտոնյաները եւ իշխանությունների մերձավոր մի քանի ներմուծող օլիգարխներ: Ձեռք բերելով ապօրինի մենաշնորհներ եւ արտոնություններ, ազատ լինելով մրցակցությունից` նրանք կամայականորեն բարձրացնում են ժողովրդական սպառման ապրանքների գները, ստանում գերշահույթներ, անխնա կեղեքում ժողովրդին: Կարդալ ամբողջ ծրագիրը... ԱՋԱԿՑԵՔ ՀԱԿ-ԻՆ. ՄԵՐ ՀԱՇՎԵՀԱՄԱՐԸ ԿԵՆՏՐՈՆԱԿԱՆ ԲԱՆԿՈՒՄ Երեւանի ավագանու 2009 թ. մայիսի 31-ին կայանալիք ընտրություններին «ՀԱՅ ԱԶԳԱՅԻՆ ԿՈՆԳՐԵՍ» դաշինքի նախընտրական քարոզչությունն իրականացնելու նպատակով ՀՀ Կենտրոնական բանկում բացվել է հետեւյալ հաշվեհամարը. ՀՀ Կենտրոնական բանկ, «ՀԱՅ ԱԶԳԱՅԻՆ ԿՈՆԳՐԵՍ» դաշինք հ.հ.103008000848 Նշված հաշվեհամարին մուծումներ կարող են կատարել ՀՀ քաղաքացիները եւ իրավաբանական անձինք` ցանկացած բանկից, անդորրագրում պարտադիր նշելով հետեւյալ տեղեկությունը. ա. ֆիզիկական անձինք - մուծողի անուն ազգանունը, հաշվառման հասցեն եւ գումարը (առավելագույն գումարը` 50 000 ՀՀ դրամ): բ. իրավաբանական անձինք - կազմակերպության պաշտոնական անվանումը, հասցեն (առավելագույն գումարը ` 150 000 ՀՀ դրամ): ԲԵԿՈՒՄՆԱՅԻՆ ՀԱՆԳՐՎԱՆ. ԼԵՎՈՆ ՏԵՐ-ՊԵՏՐՈՍՅԱՆԻ ԵԼՈՒՅԹԸ 2009 Թ. ՄԱՅԻՍԻ 1-Ի ՀԱՆՐԱՀԱՎԱՔՈՒՄ Սիրելի հայրենակիցներ, Նախ եւ առաջ կցանկանայի հանձինս ձեզ շնորհավորել մեր ողջ ժողովրդին աշխատավորների համերաշխության միջազգային տոնի առթիվ, որի այժմեականությունը մանավանդ կարեւորվում է Հայաստանի ներկա անմխիթար իրականության հանգամանքով։ Մարտի 1-ի հանրահավաքից անցել է ուղիղ երկու ամիս՝ կարճատեւ մի ժամանակամիջոց, սակայն հագեցած բազմաթիվ նշանակալի գործընթացներով ու իրադարձություններով, որոնցից ձեր ուշադրությանն եմ ուզում ներկայացնել հետեւյալ չորսը. 1. Սոցիալ-տնտեսական իրավիճակի վատթարացում. 2. Յոթ քաղբանտարկյալների գործի տապալում. 3. Հայ-թուրքական երկխոսության խորացում. 4. Երեւանի քաղաքապետի ընտրության նախապատրաստություն։ ՀԱՅՏԱՐԱՐՈՒԹՅՈՒՆ «7-Ի ԳՈՐԾԻ» ՓԼՈՒԶՄԱՆ ՄԱՍԻՆ - 02.04.2009 Ապրիլի 1-ին կայացավ 7 քաղբանտարկյալների դատավարության վերջին անփառունակ նիստը։ Ի սկզբանե 7 քաղբանտարկյալների գործերը համատեղվել էին մի ընդհանուր «մայր գործի» մեջ, որպեսզի դրանով հիմնավորվեր նախագահական ընտրություններից հետո դեռ փետրվարի 24-ին ընդդիմության դեմ «իշխանության յուրացման փաստի» առիթով գաղտնի հարուցված քրեական գործը, մարտի 1-ի վաղ առավոտյան Ազատության հրապարակում խաղաղ ցուցարարների բարբարոսական ջարդը, նրանց վրա բարդվեր նույն օրը երեկոյան վարչախմբի իրականացրած արյունոտ սպանդի պատասխանատվությունը։ Դրանով պետք է բացատրվեր ու արդարացվեր նաեւ Ռ. Քոչարյանի կողմից մտցված ապօրինի արտակարգ դրությունը, հազարավոր մարդկանց նկատմամբ ամիսներ շարունակ իրականացված քաղաքական հետապնդումներն ու ահաբեկչությունը, բազմաթիվ գործիչների բանտարգելությունը։ ԼԵՎՈՆ ՏԵՐ-ՊԵՏՐՈՍՅԱՆԸ ԿԳԼԽԱՎՈՐԻ ԵՐԵՎԱՆԻ ՔԱՂԱՔԱՊԵՏԻ ԸՆՏՐՈՒԹՅՈՒՆՆԵՐՈՒՄ ՀԱԿ-Ի ՑՈՒՑԱԿԸ - 16.03.2009 Մարտի 15-ին տեղի է ունեցել Հայ ազգային կոնգրեսի Քաղաքական խորհրդի եւ կենտրոնական գրասենյակի համատեղ նիստ` ՀՀ առաջին նախագահ Լեւոն Տեր-Պետրոսյանի մասնակցությամբ: Նիստի ընթացքում քննարկվել են առաջիկա քաղաքապետական ընտրություններին առնչվող հարցեր: Քննարկման ընթացքում մասնակից կուսակցությունները հայտնել են այն կարծիքը, որ հաշվի առնելով Երեւան քաղաքի էական կշիռը երկրի քաղաքական եւ տնտեսական կյանքում, այս ընտրություններն անհրաժեշտ է դիտարկել, որպես երկրում սահամանդրական կարգը վերականգնելու առանցքային փուլ: Նիստում ընդունված որոշման համաձայն Հայ ազգային կոնգրեսը կմասնակցի Երեւանի քաղաքի քաղաքապետի ընտրություններին: Կոնգրեսի ցուցակը կգլխավորի ՀՀ առաջին նախագահ Լեւոն Տեր-Պետրոսյանը: Մեկ այլ որոշմամբ` Հայ ազգային կոնգրեսին մաս կազմող կուսակցությունները կենտրոնական գրասենյակին լիազորել են քննարկել «Ժառանգություն» կուսակցության առաջարկը` ընտրություններում միասնական ցուցակով հանդես գալու վերաբերյալ եւ այդ կապակցությամբ սկսել պաշտոնական բանակցություններ: ԼԵՎՈՆ ՏԵՐ-ՊԵՏՐՈՍՅԱՆԻ ԵԼՈՒՅԹԸ 2009 Թ. ՄԱՐՏԻ 1-Ի ՀԱՆՐԱՀԱՎԱՔՈՒՄ - 01.03.2009 Սիրելի հայրենակիցներ, Պատկերացնելու համար, թե ինչպիսի կարծիք է ձեւավորվել Արեւմուտքում Հայաստանի մասին, բավական է ուշադրություն դարձնել հետեւյալ հատկանշական փաստի վրա։ Վերջերս ադրբեջանցի լրագրողներից մեկի հարցին, թե «ինչո՞ւ է քաղբանտարկյալների խնդրում ԵԽԽՎ-ն երկակի չափանիշներ կիրառում, մասնավորապես հրաժարվելով ընդունել, որ Հայաստանում քաղբանտարկյալներ կան», այդ կազմակերպության Ադրբեջանի գծով համազեկուցող Անդրես Հերկելը տվել է հետեւյալ ցնցող պատասխանը. «Արեւմուտքն Ադրբեջանը դիտարկում է որպես իր դաշնակից երկիր եւ չի ցանկանում, որ նա իրեն համեմատի Հայաստանի հետ։ Ադրբեջանը շատ ավելի ճիշտ կանի, եթե իրեն համեմատի Թուրքիայի, Խորվաթիայի, Սլովակիայի եւ արեւելաեւրոպական մյուս երկրների հետ, որոնք մեծ հաջողությունների են հասել ժողովրդավարության զարգացման հարցում։ Իսկ ի՞նչ կարելի է վերցնել Հայաստանից։ Մենք ցանկանում էինք պատժել Հայաստանին, բայց դուք գիտեք, որ այդ երկրի թիկունքին կանգնած են Ռուսաստանը եւ մի շարք պետություններ, որոնք կարողացան ազդել եվրոխորհրդարանականների վրա» («Հայք», 7.02.2009)։ Եվրոպացի դիվանագետն, այսպիսով, պետությունները բաժանում է երեք կարգի, այն է՝ արեւմտաեւրոպական ժողովրդավարություններ, որոնց հետ Ադրբեջանը դեռեւս համեմատվելու հիմքեր չունի, ժողովրդավարացման ուղին բռնած արեւելաեւրոպական երկրներ, որոնք օրինակ պետք է ծառայեն Ադրբեջանի նման երկրների համար, եւ վերջապես, համեմատության առումով անպիտան, անհույս, «իզգոյ» բռնապետություններ, որոնց շարքին է դասված Հայաստանը՝ հաստատաբար Սոմալիի եւ Զիմբաբվեի կողքին։ ԴԵՊԻ ՆՈՐՈՒԹՅՈՒՆՆԵՐԻ ԱՐԽԻՎ...


source: CulturaX

text: ԱՄՆ-ի օգնությունը Հայաստանին — Կենտրոն ԱՄՆ-ի օգնությունը Հայաստանին Միացյալ Նահանգների Կոնգրեսում, քննարկվում է հաջորդ տարվա բյուջեի շրջանակներում այլ երկրներին հատկացվող ամերիկյան օգնության հարցը: Ամերիկայի հայ համայնքը ներկայացնող կազմակերպությունները ելույթ ունենալով Ներկայացուցիչների պալատի արտաքին հատկացումների ենթահանձնաժողովի առջեւ ընդգծեցին, որ հաշվի առնելով Հայաստանի կողմից գրանցված հսկայական առաջընթացը, Հայաստանին հատկացվող ամերիկյան օգնությունը նույնպես պետք է զգալի ավելանա, գրում է Ամերիկայի ձայնը:


source: wikipedia

text: Դեպքեր Ծնունդներ Փետրվար 21 - Ֆրիդրիխ Մուլլեր, գերմանացի հայագետ (վ.1898) Մահեր Սահակ Մելիք-Աղամալյան, հասարակական գործիչ 1834 Տարեթվեր


Փաստաթղթեր ՀՀ նախագահի հրամանագրերը Կ.Շ.ՇԱՔԱՐՅԱՆԻՆ «ՄԱՐՏԱԿԱՆ ԽԱՉ» 2-ՐԴ ԱՍՏԻՃԱՆԻ ՇՔԱՆՇԱՆՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Բանակի կազմավորման 25-րդ տարեդարձի առթիվ, Հայրենիքի սահմանները պաշտպանելիս ցուցաբերած բացառիկ խիզախության, անձնուրացության եւ անմնացորդ նվիրումի համար թիվ N զորամասի հրամանատարի տեղակալ, գնդապետ Կարեն Շահենի ՇԱՔԱՐՅԱՆԻՆ պարգեւատրել «Մարտական խաչ» 2-րդ աստիճանի շքանշանով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-16-Ա


Լրատվություն Մամլո հաղորդագրություններ Նախագահին էներգետիկ ենթակառուցվածքների եւ բնական պաշարների նախարարը զեկուցել է ոլորտում իրականացվող բարեփոխումների մասին 16.06.2017 - 1000x666px - 665 Կբ - 1000x685px - 562 Կբ - 1000x658px - 774 Կբ - 1000x666px - 514 Կբ - 1000x666px - 509 Կբ - 1000x666px - 528 Կբ - 1000x1502px - 2 Մբ - 1000x664px - 511 Կբ - 1000x666px - 775 Կբ Հանրապետության Նախագահի հետ աշխատանքային հանդիպման ընթացքում ՀՀ էներգետիկ ենթակառուցվածքների եւ բնական պաշարների նախարար Աշոտ Մանուկյանն այսօր զեկուցել է ոլորտում իրականացվող բարեփոխումների, ակնկալվող արդյունքների, ընթացիկ ծրագրերի եւ առկա խնդիրների լուծման հնարավորությունների մասին։ Աշոտ Մանուկյանը Նախագահին տեղեկացրել է տարածաշրջանային համագործակցության ծրագրերի եւ այդ ուղղությամբ իրականացվող միջոցառումների, մասնավորապես` Իրան-Հայաստան եւ Հայաստան-Վրաստան էլեկտրահաղորդման բարձրավոլտ օդային գծերի կառուցման ծրագրերի ընթացքի մասին։ Հանրապետության Նախագահը հանձնարարել է ակտիվացնել աշխատանքները, անել ամեն հնարավորը նախատեսված ծրագրերը սահմանված ժամկետում ավարտելու համար՝ ընդգծելով, որ դրանք կարեւոր նշանակություն ունեն ինչպես Հայաստանի էներգետիկ համակարգի անվտանգության եւ հուսալիության, այնպես էլ տարածաշրջանային ծրագրերում մեր երկրի ներգրավվածության ապահովման գործում։ Այս համատեքստում նախարար Մանուկյանը զեկուցել է բարձրավոլտ էլեկտրական ցանցերի ենթակայանների նորոգման եւ արդիականացման լայնամասշտաբ ծրագրի իրականացման ընթացքն ու ակնկալվող արդյունքները։ Նախարարն անդրադարձել է ՀԱԷԿ-ի երկրորդ էներգաբլոկի շահագործման ժամկետի երկարաձգման եւ արդիականացման ծրագրին, ներկայացրել կատարված աշխատանքներն ու առաջիկա անելիքները։ Կարեւորելով ՀԱԷԿ-ի շահագործման ժամկետի երկարաձգման ծրագիրը՝ Նախագահը հանձնարարել է այն պահել մշտական հսկողության տակ, պատշաճ ուշադրություն հատկացնել կայանի անվտանգության բարձրացման միջոցառումների որակին։ Աշոտ Մանուկյանը ներկայացրել է նաեւ էներգետիկ ոլորտի հեռանկարային (մինչեւ 2036թ. ընկած ժամանակահատվածում) զարգացման լրամշակված հայեցակարգի հիմնադրույթները։ Նախարարը Հանրապետության Նախագահին զեկուցել է Հայաստանում «կանաչ էներգետիկայի» զարգացման հեռանկարների, մասնավորապես՝ արեւից, քամուց, ինչպես նաեւ կենցաղային կոշտ թափոնների վերամշակումից էլեկտրական էներգիայի ստացման ուղղությամբ իրականացվող ծրագրերի, տարածաշրջանային համագործակցության հեռանկարների մասին։ Անդրադարձ է կատարվել ընդերքի կառավարման արդյունավետության, ընդերքօգտագործման բնապահպանական խնդիրների եւ ընդերքի համալիր համապարփակ ուսումնասիրման անհրաժեշտության հարցերին։ Դրանց վերաբերյալ տրվել են մի շարք հանձնարարականներ։ Հանրապետության Նախագահը հանձնարարել է նաեւ արագացնել չգազաֆիկացված բնակավայրերի տնտեսությունների կենցաղային կարիքների ապահովման այլընտրանքային տարբերակների գնահատման աշխատանքները՝ առաջնահերթ կերպով անդրադառնալով սահմանամերձ համայնքների խնդիրների արդյունավետ լուծման տարբերակներին:


text: Արեւմտյան Հայաստանի պատվիրակությունը՝ Նախագահ Արմենակ Աբրահամյանի գլխավորությամբ այցելել է Վարդենիս - Western Armenia TV : A non-numeric value encountered in /home/customer/www/westernarmeniatv.com/public_html/wp-content/themes/newsup-pro/inc/ansar/typography_style.php on line 34 Արեւմտյան Հայաստանի պատվիրակությունը՝ Նախագահ Արմենակ Աբրահամյանի գլխավորությամբ այցելել է Վարդենիս Արեւմտյան Հայաստանի Հանրապետության Արտակարգ իրավիճակների նախարարության պետքարտուղարը, Պառլամենտի նախագահը եւ Հայ Ճամփա կազմակերպությունը՝ Հանրապետության Նախագահ Արմենակ Աբրահամյանի գլխավորությամբ այցելել են Հայաստանի Հանրապետության Վարդենիսի շրջանի Մեծ Մասրիկ գյուղ՝ բարեգործական նպատակով։ Այնտեղ հանդիպում են ունեցել գյուղի Սողոմոն Թեհլերյանի անվան միջնակարգ դպրոցի տնօրեն Ատոմ Հակոբյանի հետ, ծանոթացել դպրոցի եւ գյուղի հիմնախնդիրներին։ Հանդիպման շրջանակում Արեւմտյան Հայաստանի պատվիրակությունը նյութական միջոցներ է նվիրաբերել գյուղի դպրոցին եւ դպրոցի տնօրենին տրամադրել ֆինանսական օգնություն՝ Արցախից տեղահանված բնակիչներին փոխանցելու համար։ Նախաձեռնությունը կազմակերպել էին Արեւմտյան Հայաստանի Արտակարգ Իրավիճակների Նախարարության պետքարտուղար Գրիգորի Գասպարովը եւ Պառլամենտի նախագահ Լեոնարդո Բասմաջյանը։ Օգնությունն ստացվել էր Արգենտինայում եւ Ֆրանսիայում բնակվող տարագիր հայերի կողմից։ Արեւմտյան Հայաստանը միշտ պատրաստ է ցուցաբերել իր նյութական աջակցությունը՝ ի նպաստ Հայաստանի եւ Արցախի ժողովրդին, ինչպես նաեւ՝ ապահովել նրանց անվտանգությունը։ Սիրելի հայրենակիցներ, եթե դուք էլ ցանկանում եք կատարել հայանպաստ բարեգործություն, կարող եք անցնել ստորեւ նշված հղումով կամ կատարել փոխանցում հաշվեհամարներին՝


Լրատվություն Մամլո հաղորդագրություններ ՀՀ ԱԳ նախարարը ՀՀ Նախագահին զեկուցել է առաջիկայում միջազգային կազմակերպություններում Հայաստանի ներգրավվածության ուղղությամբ աշխատանքների մասին 02.12.2016 ՀՀ արտաքին գործերի նախարար Էդվարդ Նալբանդյանն այսօր Հանրապետության Նախագահին զեկուցել է միջազգային կազմակերպություններում Հայաստանի ակտիվ ներգրավվածության ուղղությամբ արտաքին քաղաքական գերատեսչության կողմից իրականացվող աշխատանքների ընթացքը, առաջիկա անելիքներն ու ձեռքբերումները, այդ թվում՝ օրերս Ֆրանկոֆոնիայի 16-րդ գագաթնաժողովում կայացված որոշման համաձայն Հայաստանի կողմից 2018 թվականին միջազգային հեղինակավոր այդ կազմակերպության նախագահության ստանձնումը, ինչպես նաեւ գագաթնաժողովի եզրափակիչ բանաձեւերից մեկում ԼՂ հիմնախնդրի խաղաղ կարգավորմանը կազմակերպության անդամ պետությունների լիակատար աջակցության ամրագրումը: Գագաթնաժողովն ամենաբարձր մակարդակով նախապատրաստելու եւ անցկացնելու ուղղությամբ ՀՀ Նախագահը մի շարք հանձնարարականներ է տվել ՀՀ արտաքին գործերի նախարարին՝ ընդգծելով, որ միջազգային կազմակերպություններում Հայաստանի ակտիվ ներգրավվածությունը շատ կարեւոր է մեր երկրի արտաքին հարաբերություններն արդյունավետ կառուցելու համար: Նախարար Նալբանդյանը զեկուցել է նաեւ հաջորդ շաբաթ Հայաստանի մասնակցությամբ միջազգային կազմակերպություններում տեղի ունենալիք մի շարք հանդիպումներում՝ Վիեննայում միջուկային անվտանգությանը նվիրված արտգործնախարարների հավաքում, ՆԱՏՕ-ի շրջանակներում ԱԳ նախարարական «Հաստատակամ աջակցություն» առաքելությունում, Փարիզում կայանալիք «Բաց կառավարման գործընկերության» գագաթնաժողովում, Համբուրգում կայանալիք ԵԱՀԿ ԱԳ նախարարական հանդիպմանը ՀՀ արտաքին քաղաքականության առաջնահերթությունների մասին: Հանրապետության Նախագահը նախարարի ուշադրությունն է հրավիրել Փարիզում նախատեսված Եվրոպայում ՀՀ դեսպանների ավանդական հանդիպմանը դիվանագետներին տրվելիք հանձնարարականների վրա՝ ուղղված հատկապես տնտեսության բնագավառում հետեւողական եւ ակտիվ աշխատանքին՝ նկատի առնելով կառավարության նոր ծրագիրը եւ մեր երկրում տեղի ունեցող բարեփոխումները: Սերժ Սարգսյանը հանձնարարել է Էդվարդ Նալբանդյանին հաջորդ դեսպանահավաքն անցկացնել Հայաստանում՝ ՀՀ բոլոր դեսպանների մասնակցությամբ: Նախագահն իր մոտեցումներն է ներկայացրել տնտեսական դիվանագիտության ակտիվացման ուղղությամբ աշխատանքի վերաբերյալ:


source: fineweb

text: Սարկոֆագ Սարկոֆագ (բառացի՝ միս խժռող, մի տեսակ կրաքարի անվանում, որն իբր ոչնչացնում էր դիակները), քարադագաղ, քարատապան, դագաղ, ոչ մեծ դամբարան հին ժողովուրդների մոտ, լայն առումով՝ ճարտարապետորեն եւ գեղարվեստորեն ձեւավորված որեւէ դագաղ։ Հատկապես դիտարժան են հին եգիպտական(բազմաթիվ մասերից կազմված, սկզբում՝ կացարանի տեսքով, իսկ մ. թ. ա. 3-րդ հազարամյակից՝ մումիակերպ), Էտրուսկյան (կափարիչին մահացածի ֆիգուրով), հելլենիստական, Հին հռոմեական եւ վաղ միջնադարյան (հարթաքանդակներով եւ ճարտարապետական հարդարանքով) Սարկոֆագները։ Անտիկ Սարկոֆագների տիպը զարգացում է գտել Վերածննդի եւ բարոկկոյի դարաշրջաններում։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 10, էջ 236)։|


Ինչպես փոխանցում է Epress.am-ի թղթակիցը, երբ Հարությունյանի կողմնակիցները փորձել են դուրս գալ Ազատության հրապարակից դեպի Մաշտոցի պողոտայի երթեւեկելի մաս...


text: Մոզամբիկ, պաշտոնապես Մոզամբիկի հանրապետություն (), երկիր Հարավարեւելյան Աֆրիկայում, արեւելքից սահմանակցում է Հնդկական օվկիանոսին, հյուսիսից Տանզանիային, հյուսիսարեւմուտքից՝ Մալավիին եւ Զամբիային, արեւմուտքից՝ Զիմբաբվեին եւ հարավարեւմուտքից՝ Էսվատինիին (Սվազիլանդ) ու Հարավաֆրիկյան Հանրապետությանը։ Ինքնիշխան պետությունը բաժանված է Կոմորյան կղզիներից, Մայոտից եւ Մադագասկարից Մոզամբիկի նեղուցով։ Երկրի մայրաքաղաքը եւ խոշորագույն քաղաքը Մապուտու (1876-ից մինչ 1976 թվականները կոչվում էր Լորենսու Մարկիշ)։ Մեր թվարկության առաջինից հինգերորդ դարերում բանտուերեն խոսող ժողովուրդները ներգաղթել են ներկայիս Մոզամբիկ հեռավոր հյուսիսից եւ արեւմուտքից։ Հյուսիսային Մոզամբիկը գտնվում է Հնդկական օվկիանոսի առեւտրային մուսոնային քամիների ճանապարհին։ 7--ից 11-րդ դարերում այստեղ կառուցվեցին մի շարք Սվահիլի նավահանգիստներ, որից զագացում ապրեց Սվահիլի մշակույթը եւ լեզուն։ Ուշ միջնադարում այս քաղաքներ էին այցելում առեւտրականներ Սոմալիից, Եթովպիայից, Արաբիայից, Պարսկաստանից եւ Հնդկաստանից։ 1498 թվականին Վասկո դա Գամայի այցելությունից սկսվեց պորտուգալացիների ժամանումը, որոնք սկսեցին տարածքի բնակեցումը եւ գաղութականացումը 1505 թվականից։ Չորս դար տեւած պորտուգալական իշխանությունից հետո Մոզամբիկն անկախացավ 1975 թվականին՝ դառնալով Մոզամբիկի ժողովրդական հանրապտություն։ Անկախությունից ընդամենը երկու տարի անց, երկիրն ընկավ ինտենսիվ եւ ձգձգվող քաղաքացիական պատերազմի մեջ, որը տեւեց 1977-ից 1992 թվականը։ 1994 թվականինն Մոզամբիկում անցկացրեցին առաջին բազմակուսակցական ընտրությունները եւ այդ ժամանակվանից ի վեր մնաց համեմատաբար կայուն նախագահական հանրապետություն։ Մոզամբիկն ունի հարուստ եւ ընդարձակ բնական պաշարներ։ Երկրի տնտեսությունն առավելապես հիմնված է գյուղատնտեսության վրա, սակայն արդյունաբերությունը նույնպես աճում է, հատկապես սննդի եւ ըմպելիքների, քիմիական արդյունաբերությունը, ալյումինի ու բենզինի արտադրությունը։ Զբոսաշրջությունը նույնպես աճում է։ Հարավաֆրիկյան Հանրապետությունը Մոզամբիկի գլխավոր առեւտրային գործընկերն է եւ արտաքին ներդրումների հիմնական աղբյուրը, իսկ Բելգիան, Բրազիլիան, Պորտուգալիան եւ Իսպանիան որկրի կարեւորագույն տնտեսական գործընկերներն են։ 2001 թվականից Մոզամբիկի ՀՆԱ-ի աճը աշխարհում ամենաբարձրերից է։ Այնուամենայնիվ երկիրը աշխարհի ամենաաղքատ եւ ամենաչզարգացած երկրներից է՝ մեկ շնչի ՀՆԱ-ով գրավելով ամենաստորին հորիզոնականներից մեկը։ Մոզամբիկի պաշտոնական լեզուն է պորտուգալերենը, որով խոսում են որպես երկրորդ լեզու բնակչության կեսը։ Տարածված մայրենի լեզուներից են Մակուան, Սենան եւ Սվահիլին։ Երկրի բնակչությունը մոտ 29 միլիոն է, որոնց մեծ մասը Բանտու է։ Մոզամբիկի խոշորագույն կրոնը Քրիստոնեությունն է, փոքրամասնություն է Իսլամը եւ աֆրիկյան ավանդական կրոնները։ Մոզամբիկն անդամակցում է ՄԱԿ-ին, the Աֆրիկյան միությանը, Ազգերի համագործակցությանը, սլամական համագործակցության կազմակերպությանը, Պորտուգալալեզու երկրների համագործակցությանը, the Չմիացած երկրների շարժմանը, Հարավային Աֆրիկայի զարգացման համագործակցությանը եւ դիտորդ է Ֆրանկոֆոնիայի միջազգային կազմակերպությունում։ Անվանում Երկիրը կոչել են Մոզամբիկ պորտուգալացիները Մոզամբիկ կղզու անվանումից, որն իր հերթին գալիս է Մուսա Բին Բիք կամ Մուսա Ալ Բիգ կամ Մոսա Ալ Բիք կամ Մուսա Բին Մբիկի կամ Մուսա Իբն Մալիկ-ից, ով արաբ առեւտրական էր, որը առաջինն էր այցելել կղզի եւ բնակություն հաստատել այստեղ։ Կղզի-ավանը եղել է պորտուգալական գաղութի մայրաքաղաք մինչեւ 1898 թվականւ, երբ այն տեղափոխվեց հարավ Լորենսու Մարկիշ (ներկայիս Մապուտու)։ Պատմություն Բանտուների ներգաղթ Բանտուերեն խոսացող ժողովուրները ներգաղթեցին Մոզամբիկ մեր թվարկությունից առաջ 4-րդ դարից։ Ըստ պատմաբանների մեր թվարկության 1-ինից 5-րդ դարերում ներգաղթյալների ալիք է եղել արեւմուտքից եւ հյուսիսից, հիմնականում Զամբեզի գետի ավազանից եւ Հարավային Աֆրիկայի ծովափնյա վայրերից։ Նրանք հիմնադրեցին գյուղատնտեսական համայնքներ՝ հիմնականում զբաղվելով անասնապահությամբ։ Նրանք իրենց հետ բերեցին երկաթի հալման եւ ձուլման տեխնոլոգիա։ Սուահիլի ափ Մեր թվարկության առաջին հազարամյակից Հնդկական օվկիանոսի առեւտրային ուղիներն ընդարձակվեցին դեպի հարավ եւ անցան Մոզամբիկի հնագույն նավահանգիստ Չբուենեով։ 9-րդ դարի սկզբից Հնդկական օվկիանոսի առեւտրի աճի հետ մեկտեղ շատ նավահանգստային քաղաքներ հիմնադրվեցին Արեւելյան Աֆրիկայի ծովափնյա մասում, ներառյալ ներկայիս Մոզամբիկում։ Մեծապես ինքնիշխան այս քաղաքները դասվում են Սուահիլի մշակույթին։ Առեւտրի աճի հետ մեկտեղ տարածում գտավ նաեւ իսլամը։ Մոզամբիկում, Սոֆալայում, Անգոչեում եւ Մոզամբիկ կղզում կային արաբ իշխաններ 15-րդ դարում։ Քաղաքներն առեւտրով էին զբաղվում ինչպես Աֆրիկայի առեւտրականների, այնպես էլ Հնկական օվկիանոսի մյուս երկրների հետ։ Հատկապես կարեւոր էին ոսկու եւ փղոսկրի քարավանային ճանապարհները։ Աֆրիկյան պետություններ, ինչպիսիք էին Զիմբաբվեի թագավորությունը եւ Մուտապայի թագավորությունը, առաջարկում էին ոսկի եւ փղոսկր, որոնք հետագայում փոխանակվում էին նավահանգիսնտերում։ Պորտուգալական Մոզամբիկ (1498–1975) Երբ պորտուգալացիներն առաջին անգամ ոտք դրեցին Մոզամբիկում 1498 թվականին, արաբական առեւտրային բնակավայրերը ափի երկայնքով եւ մոտակա կղզինում գործում էին արդեն մի քանի դար։ Մոտ 1500 պորտուգալական առեւտրային կետեր փոխարինեցին արաբական առեւտրային եւ ռազմական գերակայության՝ դառնալով կանոնավոր նավահանգիստներ դեպի արեւելք նոր եվրոպական առտրային ճանապարհին, ինչից սկսվեց գաղութականացման գործընթացը։ Վասկո դա Գամայի ճանապարհորդությունը 1498 թվականին հիմք դրեց պորտուգալացիների մուտքի տարածաշրջան։ Պորտուգալացիները վերահսկողության տակ առան Մոզամբիկ կղզին եւ Սոֆալա նավահանգստային քաղաքը 16-րդ դարի սկզբին եւ 1530-ական թվականներին պորտուգալացին առեւտրականները՝ փնտրելով ոսկու առաջարկ հիմնեցին առեւտրային կոտեր Զամբեզիի գետի վրա եւ փորձեցին վերահսկողության տակ առնել ոսկու առեւտուրը։ Մոզամբիկի կենտրոնական մասը պորտուգալացիները փորձեցին օրինականացնել եւ կենտրոնացնել իրենց առեւտուրը եւ դիրքերը պրասոնորի ստեղծմամբ։ Այս հողերի դրամաշնորհները ներգաղթյալներին կապեցին իրենց բնակավայրերի հետ եւ Նոզանբիկի մեծ մասը ղեկավարում էին պրասեյրոս-ները, մինչդեռ Պորտուգալիայի իշխանությունները իրենց հայացքը կենտրոնացրին Ասիայի եւ Աֆրիկայի ավելի կարեւոր տիրույթների վրա։ Ստրկությունը Մոզամբիկում գործում էր դեռ մինչ եվրոպացիների ժամանումը։ Աֆրիկյան իշխանավորները հարստանում էին ստրուկների առեւտրից՝ սկզբում արաբ վաճառականների հետ, ովքեր ստրուկներին ուղարկում էին Միջին Ասիայի քաղաքներ եւ ցանքատարածքներ, ավելի ուշ ստրկության առեւտուրն իրականացվում էր պորտուգալացիների եւ այլ եվրոպացի առեւտրականների հետ։ Շարունակելով առեւտուրը աֆրիկյան իշխանավորները ասպատակում էին թշնամի ցեղերին, գերեվարում նրանց եւ վաճառում պրեսեյրոս-ին։ Պրեսեյրոսների իշխանությունը քննության ենթարկվեց տեղի ստրուկներից կազմված բանակների կողմից, որոնց անդամները հայտնի էին Չիկունդա անվամբ։ Պորտուգալիայից շարունակվող արտագաղթը հասավ համեմատաբար ցածր մակարդակի մինչեւ 19-րդ դարի վերջ ՝ նպաստելով «աֆրիկացման»-ը։ Թեեւ «պրասո»-ն ի սկզբանե նախատեսված էր միայն պորտուգալացի գաղութարարների համար, սակայն ամուսնությունների եւ պորտուգալական ազդեցությունից մեկուսացման շնորհիբ «պրասոսները» դարձան աֆրո-պորտուգալական կամ աֆրո-հնդկական։ Չնայած պորտուգալական մեծ ազդեցության տեղի բնակիչների եւ պաշտոնյաների մոտ գնալով մեծացավ ինքնիշխանությունը։ Պորտուգալացիները կարողացան առափնյա առեւտրի մեծ մասը խլել արաբներից 1500-ից 1700 թվականին, սակայն արաբները կարողացան նվաճել պորտուգալացիների հիմնական առեւտրային հենակետը՝ Ֆորտ Ջեսուսը (այժմյան Քենիա) 1698 թվականին։ Արդյունքում Լիսաբոնը որոշեց Հնդկաստանի փոխարեն առեւտրային հարաբերություններ սկսել Բրազիլիայի հետ։ Բնական պայմաններ Հյուսիսային ափերը բարձրադիր են, ժայռոտ ու զառիթափ, հարավայինը` ցածրադիր, տեղ-տեղ` ճահճոտ։ Ծովափի երկայնքով ձգվում են բուստային խութեր, որոնք դժվարացնում են նավարկությունը։ Երկրի արեւմուտքում Ինյանգա սանդղափուլի գագաթներն են (առավելագույնը` 2436 մ, Բինգա լեռ), արեւելքում Մոզամբիկի դաշտավայրն է, հարավում` Լեբոբմա լեռները։ Խոշոր գետերն են Զամբեզին, Լիմպոպոն, Սավին, Ռուվուման։ Մոզամբիկի սահմաններում են Նյասա եւ Շիրվա լճերի արեւելյան ափերը։ Կլիման հյուսիսում մերձհասարակածային է, հարավում` արեւադարձային։ Բնակչություն Բնակչության ավելի քան 98 %–ը բանտու լեզվաընտանիքի ժողովուրդներ են։ Բնակվում են նաեւ եվրոպացիներ ու ասիական ծագում ունեցող ժողովուրդներ, արաբներ, հնդիկներ, մուլատներ եւ այլք։ Խոշոր քաղաքներն են Մապուտուն, Բեյրան, Կելիմանեն։ Բնակչության թիվը՝ 28,8 մլն (2016 թվականի տվյալներով)։ Բնակչության տարեկան աճ՝ 2,8 %: Ծնելիություն՝ 5,27 (12-րդ տեղն աշխարհում)։ Մանկական մահացություն՝ 72,42՝ 1000-ից (13-րդ տեղն աշխարհում)։ Կյանքի միջին տեւողություն՝ 51,85 տարեկան՝ տղամարդկանց, 53,37 տարեկան՝ կանանց համար, միջինը՝ 52,6 (214-րդ տեղն աշխարհում, 2014 թվականի տվյալներով)։ Իմունային համակարգի թուլացման վիրուսով վարակվծներ (ՄԻԱՎ)՝ 10,75 % (2013 թվականի տվյալներով, 8-րդ տեղը աշխարհում)։ ՄԻԱՎ-ից մահացությունների թիվը՝ 82 400 հոգի մեկ տարում, (4-րդ տեղն աշխարհում)։ Քաղաքաբնակներ՝ 31,8 % ( 2015 թվականի տվյալներ)։ Էթնիկ կազմ՝ բնիկներ 99,66 % (մակուա, տսոնգա, լոմվե, սենա եւ այլն), մուլատներ՝ 0,2 %, հնդիկներ՝ 0,08 %, եվրոպացիներ՝ 0,06 %: Կրոն 1997 թվականի տվյալների համաձայն, մոզամբիկցիները նշել են հետեւյալ կրոնական պատկանելությունները՝ չկողմնորոշվածներ՝ 24,25 %; կաթոլիկներ - 24,2 %; մուսուլմաններ - 17,8 %; քրիստոնյաներ, ո՛չ կաթոլիկ (հիմնականում բողոքականներ) - 11,45 %; Կրոնական սինկրետիզմ՝ 18,7 %; այլ - 3,6 %: Քաղաքներ World Gazeteer կայքի տվյալների համաձայն, Մոզամբիկուն ունի 34 քաղաքներ, որոնցից յուրաքանչյուրում բնակվում են շուրջ 24 000 մարդ։ Ամենամեծ քաղաքներն են՝ Մապուտո (մայրաքաղաք) — 1,174 մլն, Մատոլա — 899 հազար (2014 թվական), Բեյրա (412 588 մարդ), Նապուլա (230 հազար մարդ), Ինյամբանե (150 հազար մարդ), Թեթե (100 հազար մարդ)։ Գլխավոր նավահանգիստներն են՝ Բեյրա, Նակալա, Կելիմանե։ Քաղաքների ցանկ՝ Վարչական բաժանում Մոզաբիկն ունի 11 մարզեր, որոնք էլ ունեն 128 շրջաններ Սպորտ Մոզամբիկում ամենատարածված սպորտաձեւը ֆուտբոլն է։ Տարածված սպորտաձեւ է նաեւ Ռոլեր հոկեյը։ Այս մարզաձեւում 2011 թ. աշխարհի առաջնությունում ազգային թիմը ցույց տվեց լավագույն արդյունքները։ Գյուղատնտեսություն Մոզամբիկը թույլ զարգացած ագրարային երկիր է։ Գյուղատնտեսության մեջ զբաղված է ինքնագործ բնակչության մոտ 70%–ը։ Մշակում են շաքարեղեգ, թեյ, բամբակ, սիզալ, բրինձ, մանիոկա, կոկոսյան արմավենի, եգիպտացորեն եւ այլն։ Անասնապահության զարգացմանը խանգարում է ցեցե ճանճը։ Զբաղվում են նաեւ փայտամթերմամբ ու ձկնորսությամբ։ Արդյունահանում է քարածուխ, բոքսիտներ, ոսկի, արծաթ, ուրանի եւ բերիլիումի հանքաքար, աղ, ասբեստ։ Կան ընկույզի մշակման, սննդի, ծխախոտի, բամբակազտիչ, ցեմենտի, փայտամշակման, ցեմենտի, կահույքի, կարի եւ այլ ձեռնարկություններ։ Ծանոթագրություններ Արտաքին հղումներ Մոզամբիկի պաշտոնական կայք Մոզամբիկ ՄԱԿ-ի անդամ երկրներ Աֆրիկյան միության անդամ երկրներ Ֆրանկոֆոնիայի միջազգային կազմակերպության անդամ երկրներ


Ցույց են տրվում 376 համարից մինչեւ 389 համարի արդյունքները՝ ընդհանուր 389 հատից Varzor (Երեկ), Բարեկամ (17.04.2019), Ուլուանա (17.04.2019) Երեկ, 02:03 #384 Varzor (Երեկ), Ուլուանա (Երեկ) Երեկ, 09:59 #385 Երեկ, 10:25 #386 Ծլնգ (Երեկ), Տրիբուն (Երեկ) Երեկ, 13:12 #387 Երեկ, 17:50 #388 Երեկ, 17:52 #389 Varzor (Այսօր), Գաղթական (Երեկ), Տրիբուն (Երեկ)


text: ՊՆ-ն մշտապես ուշադրության կենտրոնում է պահում խնդիրները. Վիգեն Սարգսյան Սեպտեմբերի 26-ին ՀՀ պաշտպանության նախարար Վիգեն Սարգսյանը հանդիպել է «Դիտակետ» ծրագրի աշխատանքներում ներգրավված անձնակազմի հետ։ Շնորհակալություն հայտնելով ակտիվ աշխատանքի համար՝ Վիգեն Սարգսյանն ընդգծել է, որ պաշտպանության նախարարության նախաձեռնությամբ կյանքի կոչվող «Դիտակետ» ծրագիրը զորացրված զինծառայողների եւ պաշտպանության նախարարության միջեւ հետադարձ կապի կարեւորագույն օղակ է, որն օգնելու է վեր հանել զինվորական ծառայությանն առնչվող խնդիրները՝ հնարավորություն տալով նախանշել դրանց լուծման արդյունավետ ուղիները։ «Չափազանց կարեւոր է, որ մեր քաղաքացիները վստահ լինեն, որ պաշտպանության նախարարությունը մշտապես ուշադրության կենտրոնում է պահում խնդիրները, որոնց իրենք հանդիպում են ծառայության ընթացքում, եւ զգան, որ հնարավորություն ունեն մեզ հետ հետադարձ կապով տալ գնահատական իրենց անցած ուղու»,- նշել է Վիգեն Սարգսյանը։ Պաշտպանական գերատեսչության ղեկավարն ընդգծել է գործընթացի մասին հավաստի տեղեկատվություն տարածելու կարեւորությունը՝ թյուրըմբռնումներից խուսափելու համար։ «Այս ծրագիրը որեւէ կապ չունի մոբիլիզացիոն գործունեության կամ լրացուցիչ ծառայության հեռանկարների հետ։ Սա ընդամենը հարցում է, որը միտված է ծառայություն անցած տղաների կարծիքն ամբողջականացնելուն, լիարժեք կարծիք ձեւավորելուն, առկա կարծրատիպերի դեմ պայքարելուն, եղած խնդիրները շտկելուն։ Այսինքն՝ որեւէ այլ նպատակ այս ծրագիրը չի հետապնդում։ Եվս մեկ անգամ պետք է ասեմ, որ իսպառ բացառված է հնարավորությունը որեւէ մեկի պատասխաններն անձի հետ կապելու։ Հետեւաբար, ուղղակի առիթն օգտագործելով, պետք է խնդրեմ մեր զորացրված զինծառայողներին լինել հնարավորինս փոխգործակցող այս ծրագրի հետ եւ տալ լիարժեք տեղեկատվություն՝ առկա խնդիրները բացահայտելու, լուծումներ փնտրելու համար,-նշել է Վիգեն Սարգսյանը։ Հանդիպման ընթացքում «Դիտակետ» ծրագրի համակարգող Արմեն Խաչիկյանը ներկայացրել է ծրագրի ընթացքի հետ կապված մանրամասներն ու նախնական դիտարկումները եւ վստահեցրել, որ աշխատանքներն ընթանում են բնականոն հունով։ Հանդիպման մասնակիցները հարցեր են ուղղել պաշտպանության նախարարին եւ ներկայացրել իրենց առաջարկները՝ կապված «Դիտակետ» ծրագրի հետ։ Վիգեն Սարգսյանը, հանդիպմանը ներկա եւ ծրագրի իրականացման աշխատանքներում ներգրավված զորացրված երկու երիտասարդներին խնդրել է ներկայացնել իրենց կարծիքը «Դիտակետի» վերաբերյալ, ինչին ի պատասխան նախկին զինծառայողները համոզմունք են հայտնել, որ ծրագիրը եւս մեկ, հրաշալի հնարավորություն է՝ զինվորական ծառայությանն առնչվող խնդիրները վեր հանելու համար։ Հանդիպման ավարտին Վիգեն Սարգսյանը հաջողություն է մաղթել «Դիտակետի» անձնակազմին եւ պայմանավորվել եւս մեկ անգամ հանդիպել ծրագրի ավարտին։


text: Հանգանակություն՝ Աստվածամոր տաճարի վերականգնման համար | Mediamall.AM Հանգանակություն՝ Աստվածամոր տաճարի վերականգնման համար 12:23 - 16.Ապրիլ.2019 Փարիզի Աստվածամոր տաճարի վերականգնման համար Ֆրանսիայի մշակութային ժառանգության պահպանման պետական հիմնադրամը հանգանակություն է սկսել: Կազմակերպության կայքում հանգանակության համար բացվել է «Փրկենք Նոտր Դամը» բաժինը: «Բոլոր նվիրատվություններն ամբողջությամբ կուղղվեն Փարիզի Աստվածամոր տաճարին»-, նշվում է կայքում: Հիշեցնենք, որ երեկ երեկոյան Փարիզի Աստվածամոր տաճարում խոշոր հրդեհ էր բռնկվել: Ֆրանսիական լրատվամիջոցների տեղեկությունների համաձայն՝ հրդեհի պատճառ կարող էին լինել տաճարում տարվող վերանորոգման աշխատանքները: 18/06/19 20:12 Երեւանում այրվել է 30 հեկտար խոտածածկ տարածք 30/05/19 19:50 Խոշոր հրդեհ՝ «Հրազդան» մարզադաշտի մոտակայքում 28/05/19 20:43 Գազի արտահոսք ու հրդեհ Երեւանում. 24-ամյա քաղաքացին ձեռքի եւ դեմքի շրջանում վնասվածքներ է ստացել 22/05/19 22:35 Զինկոմիսարիատի տանիքն այրվել է. հրդեհ՝ Սպիտակ քաղաքում 06/05/19 16:59 Հրդեհ Նորք Մարաշում. դեպքի վայր է մեկնել 2 մարտական հաշվարկ 03/05/19 11:21 Խոշոր հրդեհ՝ Արշակունյաց պողոտայում գտնվող գործարանում. քաղաքացիներին տարհանել են 02/05/19 10:15 Խոշոր հրդեհ Հովունիում. դեպքի վայր է մեկնել 4 մարտական հաշվարկ 16/04/19 12:07 Հրդեհ է բռնկվել Երուսաղեմի Տաճարի լեռան վրա (տեսանյութ) 07/04/19 10:35 Հրդեհ՝ «Էլեկտրոն» գործարանի պահեստում 30/03/19 15:53 Խոշոր հրդեհ՝ Կալուգայում. այրվում են կիսակառույց առեւտրի կենտրոնն ու Արբիտրաժային դատարանի շենքը (տեսանյութ)


Ավելի քան 120 մլն դոլարի ներդրում | National.am Ես իսկապես շնորհակալ եմ նման հայորդիներին... Նախորդ գրառում ՀՀԿ-ն «քցեց» իր քաղաքապետին


Լրատվություն Մամլո հաղորդագրություններ Նախագահ Սերժ Սարգսյանը աշխատանքային այցով մեկնել է Բրյուսել 21.06.2017 Նախագահ Սերժ Սարգսյանն այսօր երեկոյան աշխատանքային այցով մեկնել է Բելգիայի Թագավորություն՝ մասնակցելու հունիսի 22-ին Բրյուսելում կայանալիք Եվրոպական ժողովրդական կուսակցության (ԵԺԿ) ընդլայնված կազմով գագաթնաժողովին, որին հրավիրված են Եվրոպական միության եւ Արեւելյան գործընկերության անդամ երկրներից ԵԺԿ-ին անդամակցող կուսակցությունները ներկայացնող պետությունների եւ կառավարությունների ղեկավարները:


Ներկայիս դարաշրջանի զարգացման բուռն ընթացքն օրեցօր մեզ մատուցում է նորանոր անակնկալներ: Որքան անպարագիծ է մարդու երեւակայությունը, այնքան անսահման են նրա կողմից առաջարկվող քաղաքակիրթ ապրելակերպի կատարելագործման միջոցները: Օր օրի առավել հրամայական է դառնում առավել վայելուչ ու բարձրակարգ պայմաններով ապրելու պահանջը: Ամերիաբանկն առաջարկում է Ձեզ միջազգային ժամանակակից, հարմարավետ եւ հուսալի VISA / MASTERCARD GOLD վարկային քարտը, որն ամբողջ աշխարհում համարվում է հեղինակավոր վճարային միջոց: Այն ոչ միայն կապահովի Ձեզ համար ապրանքների եւ ծառայությունների վճարման հարմարավետություն ու ապահովություն, այլ նաեւ կընձեռի աննախադեպ լրացուցիչ հնարավորություններ` փաթեթում անվճար ընդգրկված IAPA միջազգային զեղչային համակարգի եւ ճանապարհորդական ապահովագրության միջոցով: IAPA-ն միջազգային ճանապարհորդական ակումբ է, որն իր անդամներին տրամադրում է ճանապարհորդության պլանավորման հնարավորություն եւ տեղային ինտերնետային ծառայություններ աշխարհի ավելի քան 150 երկրում: IAPA քարտատերերին ընձեռվում են բացառիկ զեղչեր մեքենաների վարձույթի 6 խոշորագույն միջազգային ընկերությունների եւ 200 հյուրանոցային ցանցերի ավելի քան 80000 հյուրանոցների ծառայություններից օգտվելիս: Ճանապարհորդական ապահովագրությունը Ձեզ հնարավորություն կտա անհոգ ճանապարհորդել` վստահ լինելով, որ աշխարհի ցանկացած կետում կարելի է ստանալ անհրաժեշտ բժշկական օգնություն՝ ապահովելով առողջ հանգիստը: Ամերիաբանկի կողմից տրամադրվող GOLD վարկային քարտը կվկայի Ձեր ֆինանսական մեծ հնարավորությունների եւ հաջողությունների մասին: Master Card Gold/VISA Gold քարտերի տրամադրման պայմանները 2000 դրամ ամսական/ 20000 դրամ տարեկան Թարմացված է առ 11.03.2016 թ., 16:20


Արեն Մալաքյան. կինո փողոցում, տանը, սրճարանում | JNews Արեն, մի անգամ պատմեցիր, որ Անդրեյ Զվյագինցեւի «Վերադարձ» ֆիլմը դիտելուց հետո ապշած էիր, մեջդ ինչ-որ բան էր արթնացել ու ցանկացել էիր կինո նկարել: Ի՞նչն էր քեզ այդպես ոգեւորել: Գոյություն ունի կինոյի կախարդանք ասվածը: Զվյագինցեւի մոտ այդ կախարդանքը շատ ուժեղ էր: Այդ ֆիլմում նա ստեղծել էր իր աշխարհը, մթնոլորտը ու փոխանցել էկրանին, իսկ էկրանից դա փոխանցվում էր քեզ: Դա իմ առաջին հանդիպումն էր մեծ կինեմատոգրաֆի հետ: Զվյագինցեւը կարողացավ մեջս փոթորկել: Մինչ այդ նվագում էի Վանաձորի փողային նվագախմբում ու պատմվածքներ գրում, բայց դրանք փոքր փոթորիկներ էին: Ու հասկացա՝ միակ բանը, որի միջոցով կարող եմ առավելագույնս ինքս ինձ քամել, կինոն է: Այդ ժամանակ 15 տարեկան էի: Այդ հանդիպումից անցավ մի քանի տարի ու միանգամից որոշեցիր ընդունվել Երեւանի թատրոնի եւ կինոյի պետական ինստիտո՞ւտ: Իրականում ամեն ինչ այդպես ուղիղ չէր: Այո, այդ ֆիլմից հետո որոշեցի, որ պետք է զբաղվել կինոյով, չնայած չգիտեի՝ ով է ռեժիսորը, իսկ ով՝ օպերատորը: Գրականություն ուսումնասիրելուց հետո հասկացա: 2008-ին դիմեցի Երեւանի թատրոնի եւ կինոյի պետական ինստիտուտի վավերագրական կինոյի ֆակուլտետ, բայց չընդունվեցի: Փոխարենն ինձ առաջարկեցին հեռակա սովորել հեռուստատեսային ռեժիսուրա: Մինչեւ երկրորդ կուրս մեզ թույլ չէին տալիս նկարահանել, մենք պատմվածքներ էինք գրում, ու ես դա չէի հասկանում: Ընդհարվեցի դասախոսների հետ, դուրս եկա ինստիտուտից, գնացի բանակ: «Մեր կինո» ամսագիրն էին ինձ միշտ ուղարկում, կարդում էի: Մի անգամ ամսագրում Էդգար Բաղդասարյանի հարցազրույցը կարդացի, ոգեւորվեցի: Բանակից վերադառնալիս, մտածում էի ՎԳԻԿ ընդունվել, բայց, իմանալով, որ Էդգար Բաղդասարյանը կուրս է հավաքում, շատ հանգիստ մտափոխվեցի: Ինչքանո՞վ նա բացեց ու զարգացրեց քո մեջ կինոռեժիսորին: Ծնողներիս տված դաստիարակությունից հետո իմ մշակութային դաստիարակությունը ստացել եմ Էդգար Բաղդասարյանից: Նա ինձ ճիշտ ուղղություն էր տալիս՝ ցույց տալով, թե կինոն որտեղ է: Մոտեցրեց կինոյին, սովորեցրեց տարբերելլավ ու վատ կինոն: Ի՞նչ հաճախականությամբ ես ֆիլմեր դիտում, որքա՞ն մեծ է կինոյի տեղը քո կյանքում: Շատ մեծ է: Պարտադիր չի՝ կինո նայեմ, որ առնչվեմ կինոյին: Ամեն տեղ՝ փողոցում, տանը, սրճարանում, պետք է կինո լինի ինձ համար, ու անընդհատ կինոն պետք է ինձ հետ լինի: Այն ծնվում է ներսումդ, հետո ուղեղդ ձեւ է տալիս դրան, ու հետո փորձում ես այն իրականացնել: Առանց կինոյի հնարավոր չի, ի վերուստ տրված բան է, որն ուղղակի չես կարող փոխել: Որո՞նք են սիրածդ ֆիլմերը, ռեժիսորները: Ո՞րն է քո սիրած կինոլեզուն: Ես բազմապրոֆիլ կինո եմ սիրում: Պաշտում եմ Տարկովսկուն, Անտոնիոնիին, Բերգմանին, բայց կա նրանցից շատ տարբեր մի կինոլեզու, որը նույնպես սիրում եմ, օրինակ, Գոդարի ֆիլմերը: Ես սիրում եմ այն կինոն, որն իմ մեջ հարցեր է բարձրացնում ու նաեւ կինոլեզու է, այսինքն՝ պատկերների միջոցով միտք է արտահայտում: Ուսանողական տարիներին նկարահանել ես երեք ֆիլմ: Երկրորդ կուրսում արած «Սիրո խոստովանություն ճապոնական ոճով» կարճամետրաժ գեղարվեստականը Սոֆիայի «Նոր ալիք» ուսանողական ֆիլմերի միջազգային փառատոնում արժանացավ ժյուրիի հատուկ մրցանակին «Լավագույն մոնտաժ» անվանակարգում: Տարբեր երկրներում հաճախ լինելը եւ երիտասարդ կինոռեժիսորների հետ հանդիպումներն ի՞նչ ազդեցություն են ունենում քեզ վրա: Ինձ դուր է գալիս մեկնել կինոփառատոների ոչ թե մրցանակներ ստանալու, այլ իմ տարիքի, բայց ուրիշ աշխարհայացք ունեցող կինոռեժիսորների հետ շփվելու համար: Հայաստանում գրեթե բոլորին ճանաչում եմ: Բայց ինձ նաեւ հետաքրքիր է, թե ինչպես է Անգլիայից կամ Ուգանդայից մի կինոռեժիսոր տեսնում աշխարհը, ինչպիսին են նրանց կինոն: Կինոինստիտուտում սովորող շատ ուսանողներ կփաստեն, որ իրենց տրված տեխնիկական հնարավորությունները շատ դեպքերում զիջում են, օրինակ, ՎԳԻԿ-ի ուսանողներին տրված հնարավորություններին: Քո կարծիքով՝ արհեստավարժության առումով հայ երիտասարդ կինոռեժիսորները զիջո՞ւմ են այլազգի երիտասարդ կինոռեժիսորներին: Խնդիրներն անհատական են եւ յուրաքանչյուրի մոտ՝ տարբեր: Ես ինձ պակաս չեմ զգում ՎԳԻԿ-ում կրթություն ստացած ուսանողից, Բուլղարիայում կամ Ալմաթայում ավարտած ռեժիսորների հետ համեմատության մեջ ոչ մի տարբերություն չեմ զգացել, որովհետեւ ես ինքս ինձ վրա շատ եմ աշխատում: «Սիրո խոստովանություն ճապոնական ոճով»-ին հաջորդեց«Տատն ու պապը», որն Անջեյ Վայդայի կինոդպրոցի իրականացրած «Աշխարհը արեւածագից մինչեւ մայրամուտ» լեհական վավերագրական նախագծի մի մասն էր: 2014-ին արդեն նկարահանեցիր «Աղջիկը լուսնի վրա»վավերագրականը, որն արժանացել է 5 մրցանակի՝ Ֆրեսկո, ղազախական «ԲԱՍՏԱՈՒ», WEBԾիրան, ArtFest եւ Նախագահի երիտասարդական մրցանակ: Այն նաեւ ցուցադրվել է «Ոսկեծիրանում»: Որո՞նք էին գլխավոր գործոնները, որոնք հաջողություն բերեցին ֆիլմին: Այն հուզում է մարդկանց: Ես իմ առաջ խնդիր էի դրել, որ ֆիլմը նայելուց հետո դիտողը չպետք է խղճահարություն ունենա հաշմանդամություն ունեցող մարդու հանդեպ, այլ պետք է ունենա ինքն իր հանդեպ, որովհետեւ նա չի անում այն, ինչ անում է հաշմանդամը: Շատ մարդիկ մոտենում ու ասում էին, որ դիտելուց հետո ուզում են ֆիլմի հերոսների նման լինել: Ես փորձել եմ հաշմանդամներին ներկայացնել իրենց ուժեղ կողմերով: Ուզում էի մարդկանց ցույց տալ, որ հոգեւոր բարձր արժեքները, աշխարհը փոխելու պատրաստակամությունն ավելի ուժեղ է, քան ֆիզիկական թուլությունը: Որպես կինոռեժիսոր ինչպե՞ս կարողացար սահմանափակ կարողությունների տեր մարդկանց հետ աշխատել ու հասնել փոխադարձ վստահության: Նախագիծն սկսելուց առաջ գիտեի, որ նրանք շատ լուրջ բարդույթներ ունեն: Պետք էր նկարահանել նրանց վերելքներն ու անկումները այնպես, որպեսզի նրանք չնկատեն տեսախցիկի ներկայությունը: Պարզապես մերվեցինք նրանց հետ, սկզբում նրանք խաղում էին տեսախցիկի առաջ: Հետո մի օր ամեն ինչ փոխվեց, ու նրանք սկսեցին ոշադրություն չդարձնել ու կարեւորություն չտալ տեսախցիկին: Մենք ինքներս էլ սկսեցինք չֆիքսվել դրա վրա: Վերջին նկարահանումների ժամանակ արդեն հերոսները պարզապես չէին նկատում մերտեսախցիկները: Ինչպե՞ս ես վերաբերվում մրցանակներին: Մեծ կարեւորություն դրանց չեմ տալիս: Ինչ-որ զգայական բան ծնվում է մեջդ, երբ մի քանի ֆիլմից հաղթում է հենց քոնը: Բայց դա սուբյեկտիվ չափանիշ է, որովհետեւ չափանիշ որոշողներն էլ մարդիկ են: Այսօր փառատոների 90%-ը քաղաքականացված է: Բայց ես սիրում եմ մասնակցել կինոփառատոների ֆիլմեր դիտելու համար: Ամենաթարմ աշխատանքդ «Հատուկ բաժին» խորագիրը կրող նոր ֆիլմաշարն է, որն արդեն ցուցադրվում է Հանրային հեռուստատեսությամբ: Նկարահանել ես վարպետիդ՝Էդգար Բաղդասարյանի հետ, արդեն որպես գործընկեր: Ինչպե՞ս էր: Ֆենոմենալ հետաքրքիր եւ շատ պատասխանատու: Չէի պատկերացնում՝ ինչպես պետք է աշխատեմ, շատ դժվար էր կարծիք ասել կամ առաջարկներ անել մի մարդու, ով սովորեցրել է քեզ: Բայց ես ընդհանրապես ճնշված չէի զգում ինձ նրա հետ աշխատելիս: Շատ դեպքերում լսել եմ իր կարծիքը, որովհետեւ երկար տարիների փորձ ունեցող եւ արագ արձագանքող մարդ է: Ռեժիսորները սովորաբար էգոիստ են, բայց նա թույլ էր տալիս, որ ես նկարեմ այնպես, ինչպես ես եմ տեսնում: Շատ դեպքերում շտկումներ էր անում, բայց այնպես, որ ես չզգամ, որ թերացել եմ, որովհետեւ այդպես մեր ֆիլմը միայն շահում էր: Եթե նա չլիներ, ես 16 մասանոց ֆիլմ նկարելու առաջադրանքի տակից դուրս չէի գա: Փաստորեն նկարահանել ես եւ ́ խաղարկային, եւ ́ վավերագրական կինո: Երկուսից ո՞ր մեկն է քո կինոձեռագրին եւ կինոնախապատվություններին ավելի համապատասխան: Խաղարկային կինոյում, իմ կարծիքով, լարվածությունն ավելի մեծ է: Պետք է ստեղծես կյանքին մոտ իրավիճակ: Վավերագրական կինոյում էլ կա լարվածություն, որովհետեւ լարված սպասում ես մի իրավիճակի՝ այն չկորցնելու համար: Բայց ես երկու լարվածությունից էլ միշտ հաճույք եմ ստանում: Չեմ կարող ասել՝ որն է ավելի հոգեհարազատ ինձ: Եթե նկարում եմ ինչ-որ բան, ու այն կինո չի, ուրեմն ինձ հոգեհարազատ էլ չի: Հե՞շտ է աշխատել հայկական կինոարտադրությունում: Շատ դժվար է, որովհետեւ Հայաստանում կինոարտադրություն չկա: Ի՞նչ կինոարտադրություն, եթե տարեկան արտադրվում է մոտ տասը էժանագին կոմեդիա: Ոչ մի տեղ ֆինանսավորում չես գտնի, որպեսզի չնկարես թեթեւ եւ միայն կոմերցիոն նպատակներ հետապնդող ֆիլմ: Հիմա նաեւ շատ դժվար է դարձել ֆինանսավորում ստանալ եվրոպական շատ ֆոնդերից: Բայց ես կարծում եմ, որ եթե շատ ես ուզում, անպայման քո կինոն կնկարես: Ես իմ գաղափարով հետաքրքրել եմ շատ մարդկանց, ու նրանք պատրաստ են աշխատել ինձ հետ իմ հաջորդ ֆիլմի վրա: Կուզեի՞ր ապրել ու ստեղծագործել ուրիշ երկրում, ուրիշ կինոիրականության մեջ: Իրականում այս երկիրն ինձ շատ է սնուցում, բայց սնուցվելու հետ մեկտեղ ես չեմ կարողանում ռեալիզացնել: Այսինքն՝ կուտակվում է, սցենարի տեսք է ստանում, բայց դու չես կարողանում իրականացնել: Այդ տեսանկյունից կուզեի ապրել մի երկրում, որտեղ տարին մեկ-երկու անգամ կարողանայի իրականացնել գաղափարներս: Բայց հոգեւոր տեսանկյունից՝ այս երկիրն է ինձ սնուցողը: Ո՞րն է լավ կինոն: Կարեւոր է, որ այն, ինչ զգում ես, կարողանաս ճիշտ ձեւի մեջ դնել: Կինոյից առավել ի՞նչ կամ ո՞ւմ ես սիրում: Կինոն լրիվ ուրիշ տեղում է: Բայց ինձ համար կարեւոր է սիրել մարդկանց, հակառակ դեպքում ամեն ինչ անիմաստ է: Այսօր մարդիկ չարանում են: Կան մարդիկ, որոնք ավելի շատ են սիրում կենդանիներին, քան մարդկանց: Ես դա չեմ հասկանում ու չեմ կիսում նման տեսակետը: Մարդը պետք է մեծ սեր ունենա դեպի մարդ տեսակը, որովհետեւ միայն մարդն ունի գիտակցություն: Ի՞նչ կփոխեիր Երեւանում, Հայաստանում կամ մարդկանց մեջ: Ես փոխելու համար եմ կինոյով զբաղվում, որովհետեւ կարծում եմ, որ արվեստն է մարդկանց մեջ ինչ-որ բաներ փոխում: Առաջին հերթին կփոխեի մարդկանց վերաբերմունքը միմյանց հանդեպ: Դժվարանում եմ համոզված ասել, որ սիրում եմ Երեւանը, բայց ես ուզում եմ ուրիշ քաղաք տեսնել: Ուզում եմ սոցիալական լուրջ խնդիրներից ազատված մարդկանց տեսնել, մարդիկ, որ չեն մտածում գոյության պայքարի մասին: Այսօր հարգված են այն մարդիկ, ովքեր ունեն շատ փող, բայց չունեն մտավոր հորիզոններ: Ինձ համար ամենալուրջ խնդիրը արժեքների տակնուվրա վիճակն է: Կյանքդ խաղարկայի՞ն կինոյին է մոտ, թե՞ վավերագրական: Միանշանակ խաղարկային: Ես սիրում եմ հետեւել իմ կյանքին ու հետեւելու ընթացքում փոխել, բեմադրել: Կինո նկարելու ես քե՞զ, կինոփառատոների՞, թե՞ լայն լսարանի համար: Մարդ տեսակի համար: Իմաստ չկա 5000 դոլար ծախսել ու ասել՝ էդ ֆիլմը ես ինքս ինձ համար եմ նկարել: Նկարում ես, որ ինչ-որ քո մեջ է, ցույց տաս ուրիշին: Լուսանկարը` Արեն Մալաքյանի ֆեյսբուքյան էջից


ԿՐԱԿԵԼՈՒ ՎԵՑ ՊԱՏՃԱՌ ԱԼԻԵՎԻ ՀԱՄԱՐ - golosarmenii.am ԿՐԱԿԵԼՈՒ ՎԵՑ ՊԱՏՃԱՌ ԱԼԻԵՎԻ ՀԱՄԱՐ Պարզաբանումների են սպասում ՀՀ ԱԳՆ-ից Մարտի 30-ի երեկոյան Ադրբեջանը հերթական զինված արտագրոհը ձեռնարկեց հայ-ադրբեջանական սահմանի վրա։ Ըստ Հայաստանի պաշտպանության նախարարության մամլո քարտուղար Շուշան Ստեփանյանի հաղորդման, 19։00-ի սահմաններում ադրբեջանական կողմը դիվերսիոն ներթափանցման փորձ է ձեռնարկել Նոյեմբերյանի շրջանի մարտական դիրքերի ուղղությամբ։ «Հայկական դիրքապահ ուժերի գործողությունների շնորհիվ հակառակորդը հետ է շպրտվել, կորուստների վերաբերյալ տեղեկությունները ճշտվում են: Հայկական կողմը կորուստներ չունի, գործողությունների հետեւանքով թեթեւ վիրավորում է ստացել երկու զինծառայող: Միաժամանակ հակառակորդը թիրախավորել է Բաղանիս եւ Ոսկեվան գյուղերը, ինչի հետեւանքով վիրավորում է ստացել Ոսկեվան համայնքի բնակիչ մեկ երեխա, որը այդ պահին գտնվել է պատշգամբում: Սահմանագոտում իրավիճակը կայունացնելու եւ ադրբեջանական զինված ուժերի, այս դեպքում՝ սահմանապահ ուժերի՝ պանդեմիայի պայմաններում ձեռնարկած անպատկառ գործողությունները սաստելու նպատակով ՀՀ զինված ուժերը դիմելու են իրավիճակին համարժեք գործողությունների, ինչի հետեւանքների ամբողջ պատասխանատվությունը կրելու է Ադրբեջանի ռազմաքաղաքական ղեկավարությունը»,-ասվում է հաղորդագրությունում։ Ավելի ուշ տեղեկատվություն հայտնվեց այն մասին, որ տղան վիրավորվել է իր տան բակում, նրան տեղափոխել են Երեւան, վիրահատել, ներկայումս դեռահասի, ինչպեսեւ երկու զինծառայողների կյանքին, փա՜ռք Աստծո, ոչինչ չի սպառնում։ Նույն երեկոյան ԶԼՄ-ները հաղորդեցին, որ գնդակոծվել են Տավուշի մարզի Բաղանիս, Ոսկեվան, Կոթի գյուղերը։ Ինչ վերաբերում է Բաքվի արձագանքին, ապա դա առավել քան պերճախոս էր. մարտի 30-ի երեկոյան հաղորդագրություն հայտնվեց այն մասին, թե Բաղանիս եւ Ոսկեվան գյուղերի մոտ տեղակայված ՀՀ ԶՈՒ ստորաբաժանումները «խոշոր տրամաչափի գնդացիրներով հրակոծել են քաղաքացիական անձանց բնակելի տներն փոխադրամիջոցները Ղազախի շրջանի Ղուշչու Այրիմ գյուղում»։ Հաջորդ առավոտյան Ադրբեջանի նույն Պետսահմանապահ ծառայությունն արդեն մոռացավ «հայկական սադրանքի» մասին ու դիվերսիայի եւ զինծառայողի ու անչափահաս քաղաքացիական անձի վիրավորման մասին Երեւանի հաղորդագրությունն անվանեց «իրականությանը չհամապատասխանող»։ Այսինքն, Բաքվի տրամաբանությամբ, հայկական կողմը հորինել է եւ՛ երեխայի, եւ՛ երկու զինծառայողների վիրավորվելու փաստը։ Հիշեցնենք, որ ավելի վաղ ԵԱՀԿ Մինսկի խումբը, որը համավարակի պայմաններում դադարեցրել է մշտադիտարկումը Արցախի առաջնագծում, երկու անգամ հանդես է եկել համառ կոչով՝ «դրսեւորելու առավելագույն հնարավոր զսպվածություն, որպեսզի նվազեցվի ահագնացման վտանգը, այդ թվում՝ գոյություն ունեցող անմիջական կապուղիների առավելագույն օգտագործման ճանապարհով»։ Գլոբալ զինված բախումները դադարեցնելու կոչով դիմել է նաեւ ՄԱԿ-ի գլխավոր քարտուղարը, որին Տավուշի իրադարձությունների բառացիորեն նախօրեին միացավ Հռոմի պապը։ Այդ կոչերին օպերատիվ կերպով արձագանքեցին Երեւանն ու Ստեփանակերտը՝ ողջունելով դրանք։ Բաքուն նույնպես չլռեց։ Եվ պատասխանեց հայկական սահմանամերձ գոտու գնդակոծումների հաճախականացմամբ եւ իրավիճակի նպատակաուղղված սրումով, ինչի մասին հստակ վկայում է հրադադարի ռեժիմի խախտումների դինամիկան արցախյան առաջնագծում։ Նման պայմաններում համանախագահների կողմից «անմիջական կապուղիների» վկայակոչումը ոչ միայն պարզապես անպատեհ, այլեւ բացահայտ ծաղր է թվում իրողությունների հանդեպ։ Չենք խոսում արդեն միջնորդների նախորդ հայտարարությունների մասին, որտեղ գլխավոր շեշտը դրվում էր «բնակչությանը խաղաղության նախապատրաստելու» վրա։ Ադրբեջանը հերթական անգամ եւ միանգամայն համոզիչ կերպով ապացուցեց, որ Բաքվի համար նման պնդումներն ու հղումները ոչ ավելին են քան դատարկ հնչյուն, իսկ համանախագահների չարդարացված խաղաղ հռետորաբանությունը ոչ ավելին է, քան քող՝ հարմար պահին զինված ագրեսիայի նոր դրսեւորումների համար։ Ողջ աշխարհն ընդգրկած համավարակն ու մարդկության պայքարը վտանգավոր հիվանդության դեմ հենց այդպիսի պահ է Ալիեւի համար։ Եվ մի տեսակ դժվար է հավատալ, թե ահա արդեն ավելի քան քառորդ դար շարունակ այդ հակամարտությամբ զբաղվող համանախագահները դա չեն հասկանում։ Մարտի 30-ի միջադեպի վերաբերյալ Բաքվից ստացվող հակիրճ հաղորդագրություններում ոչ մի կերպ չի բացատրվում, թե ինչու պիտի Հայաստանը սրի իրավիճակը սահմանի վրա՝ առանց այդ էլ բարդագույն այս ժամանակաշրջանում։ Պատճառը պարզ է. պատճառներ չկան։ Իսկ այ Ադրբեջանը եւ անձամբ Իլհամ Ալիեւը միանգամից մի ամբողջ շարք պատճառներ ունեն իրավիճակն ահագնացնելու համար։ Առաջին. համընդհանուր ընտրություններն Արցախում։ Այդ առնչությամբ նշենք, որ Տավուշում զինված դիվերսիայից բառացիորեն մի քանի ժամ առաջ Թուրքիայի ԱԳՆ-ը հանդես եկավ հայտարարությամբ, թե իբր՝ «Արցախում կայանալիք ընտրությունները խախտում են Ադրբեջանի տարածքային ամբողջականությունը եւ խափանում ադրբեջան-ղարաբաղյան հակամարտության խաղաղ կարգավորմանն ուղղված ջանքերը»։ Կարճ ժամանակ անց Ակարայի «կրտսեր եղբայրը» Հայաստանի սահմանի օրինակով ակներեւաբար ցույց տվեց, թե հատկապես ով է բացահայտ ու լկտիաբար խափանում խաղաղ կարգավորմանն ուղղված ջանքերը։ Երկրորդ. Ադրբեջանը ստուգում է միջազգային հանրության, առաջին հերթին՝ համանախագահների արձագանքը։ Ալիեւը փաստացի հրապարակավ արտահայտում է իր իրական վերաբերմունքը Մինսկի խմբի նկատմամբ, ցինիկ մարտահրավեր նետելով միջնորդներին. իբր՝ թքած ունեմ ձեր բոլոր հորդորների ու կոչերի վրա։ Սրելով իրավիճակը հենց հայ-ադրբեջանական սահմանի վրա, նա ստուգում է նաեւ ՀԱՊԿ-ի արձագանքը։ Եվ վերջապես, Բաքվի բռնապետը, հավանաբար, հող է շոշափում, փորձելով հասկանալ, թե որքանով է առհասարակ համաշխարհային հանրությունն ընդունակ արձագանքելու ՄԱԿ-ի անդամ երկրի հանդեպ զինված ագրեսիային՝ համավարակի եւ կորոնավիրուսի դեմ պայքարում համընդհանուր ընկղմվածության պայմաններում։ Երրորդ. իրավիճակն Ադրբեջանում բավական բարդ է եւ սրվում է օրըստօրե, ինչն ակնհայտ է նույնիսկ դատելով Բաքվի մամուլի հաղորդագրություններից։ Բազմաթիվ ապացույցներ կան, որ նոր ինֆեկցիայով վարակվածների թիվն իրականում շատ ավելի մեծ է, քան պաշտոնապես հայտարարվածը, ընդ որում սա վերաբերում է նաեւ մահվան դեպքերին։ Համացանցում սարսափազդու կադրեր են տարածվում մերթ գետտոյի նմանվող ճամբարից, որտեղ մղձավանջային պայմաններում պահում են բազմաթիվ հիվանդների, մերթ Նախիջեւանում գտնվող նկուղից, որտեղ փակել են Իրանից վերադարձած ադրբեջանցի ուսանողներին։ Բավական հատկանշական է կառավարության մամլո քարտուղարի այն հայտարարությունը, որ «կորոնավիրուսի դինամիկան հիշեցնում է Իսպանիան». սա, ընդգծեմ, ասվել է մարտի 27-ին։ Իշխանությունների համար իրավիճակի բարդության համոզիչ հաստատումը դարձավ ներքին զորքեր մտցնելը Բաքու։ Համաձայն պաշտոնական հաղորդագրությունների՝ «միջոցների խստացման կապակցությամբ եւ ոստիկանության հետ համատեղ հսկողության համար»։ Հիշեցնենք, որ այդ երկրում արտակարգ դրության ռեժիմ դեռեւս մտցված չէ. միայն կարանտին։ Ինչո՞ւ ներգրավել զորքերը, եթե իրավիճակը վերահսկելի է եւ չի առաջացնում ալիեւյան ռեժիմի առանձնակի մտավախությունները։ Չորրորդ՝ հարակից հանգամանքը մարտի 31-ին նշվող «ադրբեջանցի ժողովրդի ցեղասպանության օրն» է, որն ուղեղին զոռ տալով ծնել է Բաքվի քարոզչությունը՝ նույնիսկ այդ հարցում հայերի հետ «համեմատվելու» լկտի փորձերով։ Հինգերորդ. Ալիեւի ձգտումը արտաքին ագրեսիա գումարել Հայաստանում տիրող ներքին բարդ իրավիճակին, կապված ինչպես կորոնավիրուսի եւ դրանից բխող բոլոր հետեւանքների, այնպես էլ հայ հասարակության մեջ առկա որոշակի պառակտման հետ։ Ցանկություն է առաջանում միայն հիշեցնել Բաքվի ռազմավարներին, որ ոչ մի ներքին տարաձայնություն եւ խժդժություն չի կարող խանգարել հայ ժողովրդին միավորվել արտաքին սպառնալիքի առջեւ, ինչը բազմիցս ապացուցվել է հակամարտության ժամանակակից փուլի ավելի քան երեք տասնամյակների ընթացքում։ Վերջապես, վեցերորդ. թուրքի վաղուց եւ լայն հայտնի մտածելակերպն է՝ հաշվի չառնելով ոչ մի բան, կրակել՝ սպանելու, վախեցնելու, իր եւ սեփական գազանային էության մասին հիշեցնելու համար։ Այստեղ կա մի գործուն միջոց, շատ ավելի արդյունավետ, քան բոլոր ապավինումները համաշխարհային հանրությանը. պատժել ուժով։ Հիշեցնենք, որ Տավուշում ադրբեջանական ագրեսիայի դատապարտումով եւ գնահատականով հանդես են եկել Հայաստանի Պաշտպանության եւ Արտաքին գործերի նախարարությունները։ ԱԳՆ մամլո քարտուղարն ավելի ուշ հայտարարեց, որ նման պայմաններում կա գործողությունների հստակ գործիքակազմ, նկատի ունենալով միջազգային գործընկերների եւ կազմակերպությունների իրազեկումը։ Իր մասով տեղեկացնելու մտադրության մասին հայտարարությամբ հանդես եկավ նաեւ Հայաստանի օմբուդսմենը։ Այս ամենը, իհարկե, լավ է։ Սակայն փորձագետներն ուշադրություն են դարձնում ԱԳՆ հայտարարության մեջ հնչած մի տարօրինակ արտահայտությանը։ Այն է. «Հրադադարի՝ որեւէ կերպ չհրահրված այս խախտումը որեւէ արդարացում չունի, հատկապես այսօր, երբ աշխարհի բոլոր երկրների բժշկական ռեսուրսները մոբիլիզացված են նոր տիպի կորոնավիրուսի դեմ պայքարում»։ Ի՞նչ է նշանակում՝ «որեւէ կերպ չհրահրված այս խախտումը»։ Հատկապես ի՞նչ նկատի ունի նախարարությունը։ Հուսալով կոնկրետ պարզաբանում ստանալ գերատեսչությունից, առայժմ մեջբերենք քաղաքագետ Սուրեն Սարգսյանի ֆեյսբուքյան գրառումը, որը հնչեցրել է այդ արտահայտության հետ կապված մի քանի հարցեր։ «Իսկ նախկինում հրահրե՞լ ենք: Իսկ հրահրողները ՀՀ կամ ԼՂ զինված ուժե՞րն են եղել: Թե՞ ՀՀ կամ Արցախի խաղաղ բնակչությունը։ Ինչո՞վ է Ադրբեջանի կողմից հրադադարի ռեժիմի կոնկրետ այս խախտումը տարբերվում այլ խախտումներից, որ մեր պատասխանն էլ է տարբերվող: Կարող է ինչ-որ լրացուցիչ պայմանավորվածությո՞ւն է եղել»,-գրել է փորձագետը։


text: Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ - 2 Հոկտեմբերի 2017 - Metsamor city ՄԵԾԱՄՈՐ METSAMOR CITY Երեքշաբթի, 07.12.2021, 03:04 Գլխավոր էջ » 2017 » Հոկտեմբեր » 2 » Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ Նախագահ Սերժ Սարգսյանը երեկ ընդունել է Եգիպտոսի Արաբական Հանրապետության ներդրումների եւ միջազգային համագործակցության նախարար Սահար Նասրին, ով Հայաստանում է գտնվում Տնտեսական, գիտական եւ տեխնիկական համագործակցության հարցերով հայ—եգիպտական միջկառավարական համատեղ հանձնաժողովի 5—րդ նիստին մասնակցելու նպատակով։ Ողջունելով հյուրին մեր երկրում եւ նշելով, որ հայ եւ եգիպտացի ժողովուրդների միջեւ պատմամշակութային առնչությունները սկիզբ են առնում հնագույն ժամանակներից՝ հանրապետության նախագահն ընդգծել է, որ այդ հարաբերություններին մշտապես բնորոշ են եղել անկեղծ բարեկամությունն ու փոխադարձ վստահությունը, որոնց վրա դիվանագիտական հարաբերությունների հաստատումից հետո կառուցվել են սերտ միջպետական հարաբերություններ։ Սերժ Սարգսյանը ջերմությամբ է հիշել Եգիպտոսի նախագահ Աբդել Ֆաթթահ Ալ—Սիսիի հետ ունեցած վերջին հանդիպումը եւ նախարար Սահար Նասրին խնդրել իր ողջույնները փոխանցել նախագահին։ Նախարար Սահար Նասրը նշել է, որ Եգիպտոսը շահագրգռված է բարեկամ Հայաստանի հետ խորացնելու առեւտրատնտեսական հարաբերությունները եւ ներդրումային ոլորտում համագործակցությունը՝ կարեւորելով նաեւ երկու երկրների մասնավոր հատվածի ներկայացուցիչների ներգրավումն այդ գործընթացում։ Նախարարն ընդգծել է, որ միջկառավարական հանձնաժողովի շրջանակներում պայմանավորվածություն է ձեռք բերվել մշակել աշխատանքային ծրագիր, որի համաձայն կկենսագործվեն ձեռքբերված պայմանավորվածությունները։ Սահար Նասրը նշել է, որ Եգիպտոս վերադառնալուն պես համապատասխան զեկույց կպատրաստի, որը կներկայացնի երկրի նախագահին եւ կառավարությանը։


text: Փետրվարի 11, տարվա 42-րդ օրն է։ Տարվա ավարտին մնում է 323 (նահանջ տարիներին՝ 324) օր։ Դեպքեր 1928 - երկրորդ Ձմեռային Օլիմպիական խաղերի բացումը (Սանկտ Մորից, Շվեյցարիա) 1929 - Վատիկանը անկախացավ Իտալիայից։ 1979 - Իրանում ավարտվեց իսլամական հեղափոխությունը Ծնունդներ 1818 - Անտոն Գարագաշյան, հայ պատմաբան, փիլիսոփա-տրամաբան, լեզվաբան (վ. 1903) 1847 - Թոմաս Էդիսոն, ամերիկացի գյուտարար (մ. 1931) 1884 - Աշխարհբեկ Քալանթար, հայագետ, հնագետ, պատմաբան (վ. 1942) 1894 - Վիտալի Բիանկի, ռուս սովետական գրող (մ. 1959) 1926 - Լեսլի Նիլսեն, ամերիկացի դերասանուհի (մ. 2010) 1929 - Ալբերտ Ազարյան, հայ մարմնամարզիկ, օլիմպիական խաղերի չեմպիոն 1930 - Խաչիկ Միրիջանյան, հայ քանդակագործ 1954 - Արմեն Էլբակյան, հայ դերասան, թատերական ռեժիսոր։ 1969 - Ջենիֆեր Անիսթոն, ամերիկացի դերասանուհի 1972 - Սթիվ Մաքմանաման, անգլիացի ֆուտբոլիստ 1977 - Մայք Շինոդա, ամերիկացի երգիչ 1983 - Ռաֆայել վան դեր Վարտ, հոլանդացի ֆուտբոլիստ, կիսապաշտպան 1989 - Ալեքսանդր Բյուտներ, հոլանդացի ֆուտբոլիստ Մահեր 641 - Հերակլիոս Ա, Բյուզանդիայի կայսր (ծն. 575) 1650 - Ռենե Դեկարտ, ֆրանսիացի փիլիսոփա, մաթեմատիկոս, ֆիզիկոս (ծն. 1596) 1829 - Ալեքսանդր Գրիբոյեդով, ռուս ճանաչված դրամատուրգ, բանաստեղծ, դիվանագետ (ծն. 1795) 1846 - Սուքիաս Սոմալյան, հայ բանասեր, բառարանագիր, թարգմանիչ 1947 - Մարտին Կլեյն, էստոնացի ըմբիշ (ծն. 1884) 1948 - Սերգեյ Էյզենշտեյն, թատրոնի եւ կինոյի խորհրդային ռեժիսոր (ծն. 1898) 1971 - Սերոբեր Եղիկյան, հայ քիմիկոս, դոկտոր 1976 - Լի Ջեյ Կոբբ, ամերիկացի դերասան (ծն. 1911) 2012 - Ուիթնի Հյուսթոն, ամերիկացի երգչուհի (ծն. 1963) Տոներ ՄԱԿ՝ Գիտության մեջ կանանց եւ աղջիկների միջազգային օր, Իրան՝ Իսլամական հեղափոխության հաղթանակի օր, Լեհաստան՝ Անտառի գազաններին կերակրելու օր, Ճապոնիա՝ Պետության հիմնադրման օր, Պացիենտի համաշխարհային օր։ Ծանոթագրություններ


ՀՀ վարչապետն Արցախում ներկա կլինի ԱՀ նորընտիր նախագահի երդմնակալությանը |armenpress.am| - Incofom.am ՀՀ վարչապետն Արցախում ներկա կլինի ԱՀ նորընտիր նախագահի երդմնակալությանը |armenpress.am| 15:26 - 19/մայիսի/2020 Արցախի Հանրապետության նորընտիր նախագահ Արայիկ Հարությունյանի պաշտոնի ստանձնման եւ երդման արարողությանը ներկա կլինի ՀՀ վարչապետ Նիկոլ Փաշինյանը։ Այս մասին հարցմանն ի պատասխան նշեցին ՀՀ վարչապետի աշխատակազմի տեղեկատվության եւ հասարակայնության հետ կապերի վարչությունից։


text: «Հրապարակ». Վարչապետի հեռանալն անակնկալ էր ժողովրդի համար | Mediamall.AM «Հրապարակ». Վարչապետի հեռանալն անակնկալ էր ժողովրդի համար 9:49 - 2.Մարտ.2019 «Մարտի 1-ին վարչապետ Նիկոլ Փաշինյանի հայտարարած երթը՝ 2008-ի դեպքերի 11-րդ տարելիցի կապակցությամբ, բավականին մեծաքանակ էր՝ մոտ 5 հազար մարդ էր մասնակցում, ժամը 17։30-ից Ազատության հրապարակում արդեն տեղ չկար։ Քայլում էին իշխանության ու ընդդիմության, խորհրդարանի եւ կառավարության ներկայացուցիչներ, նախկին ու ներկայիս պաշտոնյաներ։ Փաշինյանը թիկնապահների ուղեկցությամբ մտավ հրապարակ, բարձրացավ հարթակ եւ առաջնորդեց երթը։ Ելույթ չունեցավ՝ առավոտյան «լայվով» ասել էր իր ասելիքը։ Երթը Մաշտոցի պողոտայով հասավ Մյասնիկյանի արձանի մոտ, ծաղիկներ խոնարհեցին։ Այստեղ նույնպես Փաշինյանը ելույթ չունեցավ, չպատասխանեց լրագրողների հարցերին, նստեց մեքենան ու հեռացավ։ Երթի մասնակիցները միմյանց հարցնում էին՝ «հետո ի՞նչ են անելու», ապա հանրահավաքի ակնկալիքով շարժվեցին Հանրապետության հրապարակ ու ցրվեցին»:


text: «Մի անարգիր Տիրոջ խրատը» (ԱՌԱԿԱՑ 3։11)։ 1. Ինչո՞ւ պետք է ընդունենք Աստծու խրատը։ ՀԻՆ Իսրայելի Սողոմոն թագավորն ասում է, թե ինչու մեզանից յուրաքանչյուրը պետք է ընդունի Եհովայի խրատը. «Որդեակս, մի անարգիր Տիրոջ խրատը, եւ նորա յանդիմանութիւնիցը մի ձանձրանար. որովհետեւ Տէրը որին որ սիրում է՝ յանդիմանում է, եւ ինչպէս մէկ հայր որ իր որդիին սիրում է» (Առակաց 3։11, 12)։ Այո՛, քո երկնային հայրը քեզ խրատում է, որովհետեւ սիրում է քեզ։ 2. Ի՞նչ իմաստ կարող է ունենալ «խրատ» թարգմանված եբրայերեն բառը, եւ անհատն ինչպե՞ս կարող է խրատ ստանալ։ 2 «Խրատ» թարգմանված եբրայերեն բառը կարող է ունենալ պատժելու, շտկելու, սովորեցնելու եւ դաստիարակելու իմաստ։ Պողոս առաքյալը գրեց. «Ամեն խրատ հէնց նոյն ժամանակին ուրախութիւն չէ երեւում, այլ տրտմութիւն. բայց յետոյ նորանով վարժուածներին արդար խաղաղութեան պտուղ է վճարում» (Եբրայեցիս 12։11)։ Աստծու խրատն ընդունելն ու կիրառելը կարող է օգնել քեզ ընթանալ արդարության ճանապարհով եւ այդպիսով ավելի մոտենալ մեր սուրբ Աստծուն՝ Եհովային (Սաղմոս 99։5)։ Դու խրատ ես ստանում հավատակիցների, քրիստոնեական հանդիպումների, ինչպես նաեւ Աստծու Խոսքն ու «հավատարիմ եւ իմաստուն տնտեսի» հրատարակությունները անձամբ ուսումնասիրելու միջոցով (Ղուկաս 12։42–44)։ Որքա՜ն շնորհակալ կարող ես լինել, երբ քո ուշադրությունը դարձնում են մի բանի վրա, ինչը հարկավոր է շտկել։ Սակայն ի՞նչ խրատ պետք է տալ անհատին, երբ նա լուրջ մեղք է գործել։ Ինչո՞ւ են ոմանք զրկվում ընկերակցությունից 3. Ո՞ր դեպքում է քրիստոնյան զրկվում ընկերակցությունից։ 3 Աստծու ծառաներն ուսումնասիրում են Աստվածաշունչն ու քրիստոնեական հրատարակությունները։ Եհովայի չափանիշները քննարկվում են նրանց հանդիպումների եւ համաժողովների ժամանակ։ Ուստի, քրիստոնյաները գիտեն, թե ինչ է Եհովան իրենցից պահանջում։ Ժողովի անդամը զրկվում է ընկերակցությունից միայն այն դեպքում, երբ լուրջ մեղք է գործում եւ չի զղջում։ 4, 5. Ընկերակցությունից զրկելու վերաբերյալ ի՞նչ սուրբգրային օրինակ է հիշատակվում «Ա Կորնթացիս» նամակում, եւ ինչո՞ւ ժողովը հորդոր ստացավ վերականգնել այդ անհատին։ 4 Քննենք ընկերակցությունից զրկելու վերաբերյալ սուրբգրային մի օրինակ։ Կորնթոսի ժողովի անդամները հանդուրժում էին «այնպիսի պոռնկութիւն՝ որ հեթանոսների մէջ էլ չ’կա[ր], այնպէս որ մէկն իր հօր կինն ունենա[ր]»։ Պողոսը նրանց խրախուսեց «այնպիսի[ի]ն մատնել սատանային՝ մարմինը կորչելու համար. որ հոգին ապրի» (Ա Կորնթացիս 5։1–5)։ Երբ մեղք գործած այդ անհատը զրկվեց ընկերակցությունից եւ այդպիսով մատնվեց Սատանային, նա կրկին դարձավ Բանսարկուի աշխարհի մի մասը (Ա Յովհաննէս 5։19)։ Նրան վտարելով՝ քրիստոնեական ժողովը մաքրվեց մարմնավոր տարրից, եւ այդպիսով պահպանվեց ժողովի «հոգին», կամ՝ ոգին, այսինքն՝ գերակշռող տրամադրվածությունը (Բ Տիմոթէոս 4։22; Ա Կորնթացիս 5։11–13)։ 5 Այնքան էլ շատ ժամանակ չէր անցել, որ Պողոսը կորնթացի քրիստոնյաներին հորդորեց վերականգնել մեղավորին։ Ինչո՞ւ։ Որպեսզի, ինչպես ասում է առաքյալը, «չխաբվեին Սատանայի կողմից» (ՆԱ)։ Հավանաբար, մեղք գործած անհատը զղջացել եւ սկսել էր բարոյապես մաքուր կյանքով ապրել (Բ Կորնթացիս 2։8–11)։ Եթե կորնթացիները չցանկանային վերականգնել զղջացող անհատին, ապա նրանք Սատանայի կողմից խաբված կլինեին այն իմաստով, որ կդառնային անգութ եւ չներող, ինչպես որ հենց Բանսարկուն էր ուզում։ Շատ հավանական է, որ նրանք շուտով ‘ներեցին եւ մխիթարեցին’ այդ մարդուն (Բ Կորնթացիս 2։5–7)։ 6. Ո՞րն է ընկերակցությունից զրկելու նպատակը։ 6 Ո՞րն է ընկերակցությունից զրկելու նպատակը։ Նպատակը Եհովայի սուրբ անունը նախատինքից զերծ պահելն ու նրա ժողովրդի բարի անունը պաշտպանելն է (Ա Պետրոս 1։14–16)։ Չզղջացող մեղավորին ժողովից հեռացնում են, որպեսզի Աստծու չափանիշները չնսեմացվեն, ու ժողովը հոգեւորապես մաքուր մնա։ Դա նաեւ կարող է մղել անզեղջ մեղավորին սթափվելու։ Զղջումը կարեւոր է 7. Ի՞նչ էր զգում Դավիթը, երբ չէր խոստովանում իր հանցանքները։ 7 Լուրջ մեղք գործած անհատների մեծամասնությունը սրտանց զղջացել է եւ չի վտարվել ժողովից։ Իհարկե, միշտ չէ, որ հեշտ է իսկապես զղջալ։ Քննենք, թե ինչ տեղի ունեցավ հին Իսրայելի Դավիթ թագավորի հետ, որը կազմել է 32–րդ սաղմոսը։ Այդ երգից երեւում է, որ Դավիթը որոշ ժամանակ չէր խոստովանել իր լուրջ մեղքերը, որոնք, հավանաբար, կապ ունեին Բերսաբեի հետ։ Հետեւանքը եղավ այն, որ նա սկսեց հոգեկան ծանր ապրումներ ունենալ, որոնց պատճառով կորցրեց իր առույգությունը, ինչպես որ ամառվա շոգն է չորացնում ծառի խոնավությունը։ Դավիթը տառապում էր եւ՛ ֆիզիկապես, եւ՛ մտավորապես, սակայն երբ նա իր ‘հանցանքները’ (ԱԱ) խոստովանեց Եհովային, Աստված ներեց (Սաղմոս 32։3–5)։ Այդ ամենից հետո Դավիթն ասաց. «Երանի այն մարդին, որ Տէրն անօրէնութիւն չէ համարում նորան» (Սաղմոս 32։1, 2)։ Որքա՜ն հրաշալի էր զգալ Աստծու ողորմությունը։ 8, 9. Ինչի՞ց է երեւում անհատի զղջումը, եւ որքանո՞վ է դա կարեւոր նրա վերականգնման համար։ 8 Պարզ է, ուրեմն, որ եթե մեղավոր անհատը ցանկանում է ողորմություն ստանալ, պետք է զղջա։ Սակայն ո՛չ ամոթի զգացումը, ո՛չ էլ վախը, որ իր մեղքը կբացահայտվի, չեն վկայում, որ նա զղջում է։ Անհատը զղջում է, եթե նա, կատարված մեղքի պատճառով ափսոսանք ու ցավ զգալով, փոխում է իր մտածելակերպը, որպեսզի այլեւս վատ վարք չդրսեւորի։ Զղջացող անհատի ‘սիրտը կոտրված ու փշրված’ է, եւ նա ցանկանում է հնարավորին չափ ուղղել իր սխալը (Սաղմոս 51։17; Բ Կորնթացիս 7։11, ՆԱ)։ 9 Որպեսզի ընկերակցությունից զրկված անհատը վերականգնվի քրիստոնեական ժողովում, շատ կարեւոր է, որ նա զղջա։ Անհատն ինքնաբերաբար չի վերականգնվում որոշ ժամանակ անց։ Նախքան դա նրա սրտում պետք է մեծ փոփոխություններ տեղի ունենան։ Նա պետք է գիտակցի, որ լուրջ մեղք է գործել եւ նախատինք է բերել Եհովայի ու ժողովի վրա։ Մեղք գործած անհատը պետք է զղջա, ջերմեռանդորեն աղոթի ներում ստանալու համար եւ համապատասխանեցնի իր վարքը Աստծու արդար պահանջներին։ Երբ նա խնդրում է, որ իրեն վերականգնեն, նա պետք է փաստի, որ զղջացել է եւ «ապաշխարութեան արժանի գործեր» է կատարում (Գործք 26։20)։ Ինչո՞ւ խոստովանել մեղքը 10, 11. Ինչո՞ւ չպետք է փորձենք թաքցնել մեղքը։ 10 Մեղք գործած անհատներից ոմանք գուցե մտածեն. «Եթե ինչ–որ մեկին պատմեմ իմ մեղքի մասին, ապա ստիպված կլինեմ պատասխանել անհարմար դրության մեջ դնող հարցերի եւ գուցե ընկերակցությունից զրկվեմ։ Բայց եթե լռեմ, կխուսափեմ այդպիսի հարցերից, եւ ժողովում ոչ ոք երբեք չի իմանա»։ Ովքեր այդպես են մտածում, նրանք հաշվի չեն առնում որոշ կարեւոր գործոններ։ Որո՞նք են դրանք։ 11 Եհովա Աստված ‘ողորմած է եւ գթած, երկայնամիտ է եւ առատ ողորմությունով ու ճշմարտությունով, հազարների ողորմություն է անում եւ անօրենությունը, հանցանքը եւ մեղքը ներում է’։ Սակայն նա նաեւ «չափաւորութեամբ» խրատում է իր ժողովրդին (Ելից 34։6, 7; Երեմիա 30։11, ԱԱ)։ Եթե լուրջ մեղք գործած լինեիր, ինչպե՞ս կստանայիր Աստծու ողորմությունը՝ փորձելով թաքցնել սխալդ։ Եհովան տեղյակ է կատարվածի մասին եւ չի անտեսում այն (Առակաց 15։3; Ամբակում 1։13)։ 12, 13. Մեղքը թաքցնելու հետեւանքն ի՞նչ կլինի։ 12 Եթե լուրջ մեղք ես գործել, ապա խոստովանելը քեզ կօգնի կրկին մաքուր խիղճ ունենալ (Ա Տիմոթէոս 1։18–20)։ Բայց չխոստովանելու դեպքում խիղճդ կարող է պղծվել, իսկ դա իր հերթին կարող է առաջնորդել ավելի շատ մեղքերի։ Հիշիր, որ դու մեղք ես գործում ոչ միայն մարդու կամ ժողովի դեմ։ Դու մեղանչում ես նաեւ Աստծու դեմ։ Սաղմոսերգուն ասաց. «Տէրն իր սուրբ տաճարումն է. Տիրոջ աթոռը երկնքումն է. նորա աչքերը տեսնում են. նորա արտեւանունքները քննում են մարդկանց որդիներին։ Տէրը քննում է արդարին, բայց ամբարշտին եւ անիրաւութիւն սիրողին ատում է նորա անձը» (Սաղմոս 11։4, 5)։ 13 Եհովան չի օրհնի այն անհատին, ով թաքցնում է իր ծանր մեղքը եւ փորձում է մնալ քրիստոնեական մաքուր ժողովում (Յակոբոս 4։6)։ Ուստի, եթե մեղքի մեջ ես ընկել եւ ցանկանում ես անել ճիշտը, ապա մի հապաղիր անկեղծորեն խոստովանել մեղքդ։ Այլապես, խիղճդ կտանջի քեզ, հատկապես երբ կարդաս կամ լսես խորհուրդներ նման լուրջ բաների վերաբերյալ։ Ի՞նչ կլինի, եթե Եհովան հեռացնի քեզանից իր սուրբ ոգին, ինչպես որ նա արեց Սավուղ թագավորի դեպքում (Ա Թագաւորաց 16։14)։ Եթե չունենաս Աստծու ոգին, գուցե նույնիսկ ավելի լուրջ մեղք գործես։ Վստահի՛ր քո հավատարիմ եղբայրներին 14. Ինչո՞ւ մեղք գործած անհատը պետք է հետեւի Յակոբոս 5։14, 15–ում գրված խորհրդին։ 14 Ի՞նչ պետք է անի զղջացող մեղավորը։ «Թող եկեղեցու երէցներին կանչէ, որ նորա վերայ աղօթք անեն, նորան իւղով օծեն Տիրոջ անունովը. եւ հաւատքով աղօթքը կ’փրկէ այն հիւանդին, եւ Տէրը վեր կ’կացնէ նորան. եւ եթէ մեղք գործած լինի, կ’թողուի նորան» (Յակոբոս 5։14, 15)։ Երեցներին դիմելը «ապաշխարութեան արժանի պտուղ» բերելու կերպերից մեկն է (Մատթէոս 3։8)։ Այդ հավատարիմ եւ ջերմասիրտ տղամարդիկ ‘կաղոթեն նրա համար եւ Տիրոջ՝ Եհովայի անունով յուղով կօծեն նրան’։ Ցավը թեթեւացնող յուղի պես՝ Աստվածաշնչի վրա հիմնված նրանց խորհուրդը կմխիթարի անկեղծորեն զղջացող անհատին (Երեմիա 8։22)։ 15, 16. Ինչպե՞ս են քրիստոնյա երեցները հետեւում Աստծու օրինակին, որի մասին կարդում ենք Եզեկիէլ 34։15, 16–ում։ 15 Եհովան՝ մեր Հովիվը, հրաշալի օրինակ է թողել։ Նա մ.թ.ա. 537–ին հրեաներին ազատեց բաբելոնյան գերությունից եւ 1919–ին հոգեւոր Իսրայելին ազատագրեց «Մեծ Բաբելոնից» (Յայտնութիւն 17։3–5; Գաղատացիս 6։16)։ Այդպիսով նա իրականացրեց իր հետեւյալ խոստումը. «Ես եմ արածեցնելու իմ ոչխարներին եւ ես եմ նորանց մակաղել տալու.... Կորածը որոնելու եմ, եւ մոլորուածը ետ եմ բերելու, եւ կոտրածը պիտի կապեմ եւ հիւանդը պիտի զօրացնեմ» (Եզեկիէլ 34։15, 16)։ 16 Եհովան կերակրեց իր այլաբանական ոչխարներին, նրանց ապահովությամբ մակաղել տվեց եւ կորածներին փնտրեց։ Նմանապես՝ քրիստոնյա հովիվները հավաստիանում են, որ Աստծու հոտի բոլոր անդամները հոգեւորապես կուշտ եւ ապահով լինեն։ Երեցները փնտրում են այն «գառնուկներին», որոնք հեռանում են ժողովից։ Ինչպես որ Աստված ‘կապեց կոտրվածին’, այնպես էլ վերակացուներն են «վիրակապ» դնում այն վերքերի վրա, որ ստացել է ժողովի անդամը ինչ–որ մեկի խոսքերի կամ էլ իր սեփական սխալների պատճառով։ Ինչպես Աստված է ‘զորացնում հիվանդին’, այնպես էլ երեցներն են օգնություն ցույց տալիս նրանց, ովքեր հոգեւորապես հիվանդացել են, հավանաբար, իրենց իսկ սխալ արարքի պատճառով։ Ինչպես են հովիվները օգնություն ցույց տալիս 17. Ինչո՞ւ չպետք է հապաղենք դիմելու երեցներին՝ հոգեւոր օգնության համար։ 17 Երեցները ուրախությամբ են հնազանդվում հետեւյալ խորհրդին. «Ողորմեցէ՛ք երկիւղով [«Շարունակեք ողորմություն ցույց տալ.... եւ դա արեք զգուշությամբ», ՆԱ]» (Յուդա 23, ԷԹ)։ Որոշ քրիստոնյաներ, սեռական անբարոյության տրվելով, լուրջ մեղք են գործել։ Սակայն, եթե նրանք իսկապես զղջում են, ապա կարող են ակնկալել, որ երեցները, որոնք ցանկանում են հոգեւոր օգնություն ցույց տալ, ողորմածաբար ու սիրալիր կերպով կվերաբերվեն իրենց։ Պողոս առաքյալը, խոսելով այդ տղամարդկանց, ինչպես նաեւ իր մասին, գրեց. «Ոչ թէ ձեր հաւատքի վերայ տիրապետում ենք՝ այլ ձեր ուրախութեանը գործընկեր ենք» (Բ Կորնթացիս 1։24)։ Ուստի, երբեք մի հապաղիր հոգեւոր օգնության համար դիմելու նրանց։ 18. Ինչպե՞ս են երեցները վարվում մեղք գործած հավատակիցների հետ։ 18 Եթե լուրջ մեղք ես գործել, կարո՛ղ ես վստահել երեցներին։ Ինչո՞ւ։ Որովհետեւ նրանք գլխավորապես հանդես են գալիս որպես Աստծու հոտի հովիվներ (Ա Պետրոս 5։1–4)։ Ոչ մի սիրող հովիվ չի ծեծում հնազանդ, աղիողորմ բառաչող գառնուկին, որն ինքն իրեն վնասել է։ Հետեւաբար, երբ երեցները առնչություն են ունենում մեղք գործած հավատակիցների հետ, նրանց նպատակը ոչ թե դատապարտելն ու պատժելն է, այլ կատարված սխալը քննելը եւ անհատին հնարավորության չափով հոգեւորապես ապաքինելը (Յակոբոս 5։13–20)։ Երեցները պետք է արդարությամբ դատեն եւ քնքշորեն վարվեն հոտի հետ (Գործք 20։29 ՆԱ, 30; Եսայիա 32։1, 2)։ Ինչպես եւ բոլոր քրիստոնյաները, երեցները պետք է արդարադատ լինեն, բարություն սիրեն եւ համեստություն դրսեւորեն (Միքիա 6։8, ՆԱ)։ Այդ հատկությունները շատ կարեւոր է դրսեւորել այն ժամանակ, երբ նրանք կայացնում են որոշումներ, որոնք Եհովայի ‘արոտի ոչխարների’ կյանքին եւ նրանց մատուցած սրբազան ծառայությանն են վերաբերում (Սաղմոս 100։3)։ Վաղեմի հովիվների պես՝ քրիստոնյա երեցները «վիրակապ» են դնում Աստծու վիրավոր գառնուկի վերքին 19. Ինչպիսի՞ վերաբերմունք են քրիստոնյա երեցները ջանում դրսեւորել, երբ ուղղում են որեւէ մեկին։ 19 Քրիստոնյա հովիվները նշանակված են սուրբ ոգով եւ ձգտում են առաջնորդվել դրանով։ «Եթէ մէկը յանկարծ բռնուի մի յանցանքով», ապա հոգեւորապես հասուն տղամարդիկ կփորձեն մեղմության ոգով ‘հաստատել’՝ ուղղել այդպիսի անհատին (Գաղատացիս 6։1; Գործք 20։28)։ Երեցները, մեղմությամբ, բայցեւ Աստծու չափանիշներին կառչած մնալով, կջանան այդպիսի անհատի մտածելակերպն ուղղել, այնպես, ինչպես որ հոգատար բժիշկն է կոտրված ոսկորը զգուշորեն տեղը դնում, որպեսզի ավելորդ ցավ չպատճառի (Կողոսացիս 3։12)։ Նրանք աղոթքով դիմում են Աստծուն եւ հիմնվում են Սուրբ Գրությունների վրա՝ ցանկանալով կատարվածի առնչությամբ որոշում կայացնել, ուստի կայացված որոշումը կարտացոլի Աստծու տեսակետը այդ հարցի վերաբերյալ (Մատթէոս 18։18)։ 20. Ո՞ր դեպքում գուցե հարկ լինի հայտարարություն անել, որ ժողովի անդամներից ինչ–որ մեկը հանդիմանություն է ստացել։ 20 Եթե շատերին է հայտնի գործված մեղքը, կամ կասկած չկա, որ այն հայտնի կդառնա, ապա ճիշտ կլինի ժողովում հայտարարություն անել՝ ժողովի հեղինակությունը պաշտպանելու նպատակով։ Հայտարարություն պետք է անել նաեւ այն դեպքում, եթե ժողովին տեղեկացնելու կարիք կա։ Իրավական կոմիտեի կողմից հանդիմանություն ստացած անձնավորությանը, որն ապաքինվում է հոգեւորապես, կարելի է նմանեցնել ֆիզիկական վնասվածքից ապաքինվող մի անհատի, որի գործունեությունը այդ վնասվածքի պատճառով ժամանակավորապես սահմանափակվել է։ Մի որոշ ժամանակ զղջացող անհատի համար թերեւս օգտակար կլինի հանդիպումներին լսել եւ ոչ թե մեկնաբանություններ տալ։ Երեցները կարող են հոգ տանել, որ որեւէ մեկը Աստվածաշնչի ուսումնասիրություն անցկացնի նրա հետ, որպեսզի նա կարողանա շտկումներ կատարել այն հարցերում, որոնցում թերանում է։ Այդպես անհատը կարող է կրկին առողջ հավատ ունենալ (Տիտոս 2։2, ՆԱ)։ Այդ ամենն արվում է սիրով եւ ոչ թե մեղք գործածին պատժելու նպատակով։ 21. Որոշ դեպքերում, երբ մեղք է գործվել, ինչպե՞ս կարելի է վարվել։ 21 Երեցները կարող են հոգեւոր օգնություն ցույց տալ տարբեր ձեւերով։ Օրինակ, ենթադրենք՝ եղբայրը, որն անցյալում ալկոհոլի հետ կապված խնդիրներ է ունեցել, տանը մենակ եղած ժամանակ մեկ կամ երկու անգամ չարաշահել է ոգելից խմիչքը։ Կամ ենթադրենք՝ մեկը, ով երկար ժամանակ է, ինչ թողել է ծխախոտ գործածելը, թուլության պահին մեկ կամ երկու անգամ թաքուն ծխել է։ Թեեւ նա աղոթել է եւ կարծում է, որ Աստված ներել է իրեն, այնուամենայնիվ, պետք է դիմի երեցի օգնությանը, որպեսզի այդ մեղքը սովորություն չդառնա։ Այդ խնդրով կարող են զբաղվել մեկ կամ երկու երեց։ Բայցեւայնպես, երեցը (երեցները) պետք է տեղյակ պահի ժողովի նախագահող վերակացուին, քանի որ դրա հետ կապված գուցե ուրիշ հանգամանքներ էլ լինեն։ Շարունակիր ընդունել Աստծու խրատը 22, 23. Ինչո՞ւ պետք է շարունակես ընդունել Աստծու խրատը։ 22 Աստծու բարեհաճությանն արժանանալու համար յուրաքանչյուր քրիստոնյա պետք է ականջ դնի Եհովայի խրատին (Ա Տիմոթէոս 5։20)։ Ուստի, սրտանց ընդունիր ցանկացած խրատ, որ ստանում ես՝ ուսումնասիրելով Սուրբ Գրությունները եւ քրիստոնեական հրատարակությունները, ինչպես նաեւ երբ խորհուրդներ ես լսում Եհովայի ժողովրդի հանդիպումների եւ համաժողովների ժամանակ։ Կատարելով Եհովայի կամքը՝ եղիր աչալուրջ։ Այդ ժամանակ աստվածային խրատը կօգնի քեզ հոգեւոր պատնեշ ձեռք բերել, որը քեզ համար լավ պաշտպանություն կլինի մեղքից։ 23 Աստծու խրատն ընդունելով՝ դու կկարողանաս մնալ նրա սիրո մեջ։ Ճիշտ է, ոմանք վտարվել են քրիստոնեական ժողովից, սակայն դա չի պատահի քեզ հետ, եթե ‘սիրտդ պահպանես’ եւ ‘վարվես ինչպես իմաստուն’ անձնավորություն (Առակաց 4։23, ԷԹ; Եփեսացիս 5։15)։ Եթե այժմ զրկված ես ընկերակցությունից, ապա կարող ես քայլեր ձեռնարկել ժողովում վերականգնվելու համար։ Աստված ցանկանում է, որ իրեն նվիրված բոլոր անձնավորությունները հավատարմորեն եւ սրտի ուրախությամբ ծառայեն իրեն (Բ Օրինաց 28։47, ՆԱ)։ Դու կարող ես դա անել հավիտյան, եթե միշտ ընդունես Եհովայի խրատը (Սաղմոս 100։2)։


Եվրոպական խորհրդարանում քննարկվելու եւ քվեարկվելու է հատուկ բանաձեւ՝ մեր ռազմագերիների խնդրի մասին. Աշոտյան 23:56 - 12/մայիսի/2021 Եվրոպական Միության գործընկերներս ինձ հայտնում են, որ գալիք շաբաթվա ընքացքում Եվրոպական խորհրդարանում քննարկվելու եւ քվեարկվելու է հատուկ բանաձեւ՝ մեր ռազմագերիների խնդրի մասին։ Այս մասին ֆեյսբուքյան գրառում է արել ՀՀԿ փոխնախագահ Արմեն Աշոտյանը։ Նա գրել է. «Թեպետ կոնկրետ տեքստը դեռ հայտնի չէ, բայց կանխատեսվում է հերթական դիվանագիտական ճնշումը գործադրել եռակողմ հայտարարությունը չկատարող եւ հումանիտար իրավունքը այլանդակ կերպով խախտող Ալիեւի ռեժիմի նկատմամբ։ Գործող կապիտուլյանտների դավաճանության եւ ապիկարության արդյունքում ադրբեջանական բանտերում առ այսօր տառապող մեր տղաներին մոռանալու իրավունք ոչ ոք չունի»։


text: Դեպքեր Հունվար 14 - Բացվեց Երեւանի գավառական դպրոցը Ծնունդներ Հունվարի 13 - Իվան Շիշկին, ռուս նկարիչ, ռեալիստական բնանկարի վարպետ։ Հունվարի 27 - Լուիս Քերոլ, անգլիացի գրող (մահ. 1898) Ապրիլի 3 - Վիլհելմ Ֆիդլեր, գերմանա-շվեյցարացի մաթեմատիկոս, ճանաչված իր երկրաչափության դասագրքերով եւ իր ավանդով գծագրական երկրաչափության մեջ Օգոստոս 16 - Սրապիոն Հեքիմյան, հայ բեմի վերածննդի ականավոր գործիչ, դերասան եւ թատերագիր (վ. 1892) Մահեր Անտուան Ժան Սեն-Մարտեն, ֆրանսիացի հայագետ Մարտ 22 - Յոհան Վոլֆգանգ ֆոն Գյոթե, գերմանացի մեծ քնարերգու է, մտածող եւ պետական այր (ծ. 1749) 1832 Տարեթվեր


text: Սեւան քաղաքի երկու քոլեջները կմիացվեն - Հետք - Լուրեր, հոդվածներ, հետաքննություններ Սեւան քաղաքի երկու քոլեջները կմիացվեն 12:31, 12 ապրիլի, 2018 «Սեւանի պետական քոլեջ» եւ «Սեւանի արհեստագործական պետական ուսումնարան» ՊՈԱԿ-ները կմիացվեն' ստեղծելով «Սեւանի բազմագործառութային պետական քոլեջ» ՊՈԱԿ: Նման որոշում այսօր ընդունեց Կառավարությունը՝ կրթության եւ գիտության նախարար Լեւոն Մկրտչյանի առաջարկով: «Սեւանի պետական բազմագործառութային քոլեջ»-ը միջին մասնագիտական կրթական ծրագրեր կիրականացնի: Ինչպես նշվում է գործադիր ներկայացված նախագծում՝ որոշման նախագիծը մշակվել է վարչապետի հանձնարարականի կատարման շրջանակներում՝ կրթության ոլորտում գործող միջին մասնագիտական կրթական ծրագրեր իրականացնող ուսումնական հաստատությունների թվաքանակի կրճատման եւ դրանց գործունեության օպտիմալացման (խոշորացման) նպատակով: Օպտիմալացման արդյունքում, նախարարության կարծիքով, կբարձրանա «Սեւանի պետական բազմագործառութային քոլեջ»-ի կառավարման արդյունավետությունը, կբարելավվեն շենքային պայմանները, հնարավորություն կընձեռվի պահպանել ուսուցանվող մասնագիտությունները, կներդրվեն մարզի աշխատաշուկայի պահանջներին համապատասխան նոր մասնագիտություններ, ինչպես նաեւ' հնարավորություն կստեղծվի մեկ հաստատության ներսում իրականացնել նախնական (արհեստագործական) եւ միջին մասնագիտական կրթական ծրագրեր: Քոլեջների միացման արդյունքում վարչական եւ ուսումնաօժանդակ հաստիքներ կկրճատվեն: Ոմանց նախարարությունը խոստանում է այլ աշխատանքով ապահովել: «Սակայն, կրճատվածներից ոչ բոլորին հնարավոր կլինի ապահովել աշխատանքով, որը պայմանավորված է ուսումնական հաստատություններում թափուր աշխատատեղերի գրեթե բացակայությամբ, ինչպես նաեւ դրույքաչափերի նվազման հետեւանքով՝ աշխատավարձերի նվազման դժգոհությամբ (ուսումնական հաստատություններում հիմնականում ստանում են նվազագույն չափի աշխատավարձ»,- ասվում է որոշման նախագծում:


Epress.am-ի թղթակիցը, ով դեպքի վայրում է եղել, նշում է, որ ակտիվիստները պնդում էին, թե պայթուցիկները նետել են սադրիչները, իսկ ոստիկաններն անհամաչափ ուժ էին կիրառում...


Արձագանքելով, Կարեն Կարապետյանը նշեց, որ որոշում են կայացրել 2012-2016 թթ.-ին կուտակված գյուղացիների պարտքերը զիջել՝ համապատասխան փաստաթղթերի առկայության դեպքում եւ սկսել մաքուր էջից, մանավանդ, որ ըստ վարչապետի, 2017-ի պրակտիկան ցույց է տվել՝ կարելի է կազմակերպել գործընթացը՝ առանց պարտք կուտակելու:


text: Ըստ հույն պատմիչ Ստրաբոնի Հայկական բարձրավանդակը կամ Հայկական լեռնաշխարհը հայ ժողովրդի հայրենիքն է եղել հինգ հազար տարի շարունակ։ Այն գտնվում է Սեւ, Կասպից եւ Միջերկրական ծովերի միջեւ։ Հայկական լեռնաշխարհի մի շարք մասերում ձմեռը խիստ է։ Հույն պատմիչ Ստրաբոնը երկու հազար տարի առաջ գրում է, որ Հայաստանի լեռներում քարավանները հաճախ մնում էին ձյան տակ։ Մի հասարակ հնարք եւ վտանգը շրջանցվում էր։ Ճամփորդները նստում էին հենված իրենց գրաստներին եւ ժամանակ առ ժամանակ շարժում երկար ձողերը, որոնցով զինված էր նրանցից յուրաքանչյուրը։ Բացված անցքը թույլ չէր տալիս, որ ճանապարհորդները խեղդվեն օդի անբավարարությունից։ Երբ բուքը հանդարտվում էր, երեւում էին միայն ձյունե բլրակների միջից դուրս ցցված ձողերի ծայրերը։ Հայաստանում կատարելության էր հասել ձյան գերությունից մարդկանց փրկելու վարպետությունը։ Ըստ Մովսես Խորենացու Հայերն այդ նպատակով օգտագործում էին հատուկ վարժեցված շներ շատ ավելի վաղ, քան եվրոպացիները կսկսեին օգտագործել սենբեռնար տեսակի շներին։ Առաջին վկայությունն այդ մասին վերաբերվում է մ.թ. առաջին դարում ապրած հայոց Աբգար թագավորի քույր Ավդեին եւ հայոց ապագա թագավոր Սանատրուկին։ Դեպքը տեղի է ունեցել մ.թ. 20 թվականին։ Հինգերորդ դարի հայ պատմիչ Մովսես Խորենացին այսպես է նկարագրում այն. «Բայց թե ինչո՞ւ նա Սանատրուկ կոչվեց, պետք է ասել. Աբգարի քույր Ավդեն ձմեռ ժամանակ դեպի Հայաստան ճանապարհորդելիս բքարգել է լինում Կորդվաց լեռներում. մրրիկը բոլորին ցրեց, այնպես որ ոչ մեկը չգիտեր, թե ընկերն ո՛ւր քշվեց։ Իսկ նրա դայակ Սանոտը՝ Բյուրատ Բագրատունու քույրը եւ Խոսրեն Արծրունու կինը, երեխային, որը դեռ շատ փոքր էր, ստինքների մեջ առնելով՝ երեք օր եւ երեք գիշեր մնաց ձյան տակ։ Սրա մասին առասպելաբանում են, թե մի ինչ-որ նորահրաշ սպիտակ կենդանի աստվածներից ուղարկվեց եւ նա պահպանում էր երեխային։ Բայց որքան մենք վերահասու եղանք, բանն այսպես է եղել. որոնող մարդկանց հետ եղել է եւ մի սպիտակ շուն, որ պատահել է երեխային եւ դայակին։ Այս պատճառով էլ նա կոչվեց Սանատրուկ, անունը դայակից ստանալով, իբրեւ թե Սանոտի տված»2։ Ըստ Գեւորգ Հալաջյանի Փրկակար շների օգտագործման հաջորդ փաստը XX դարից է եւ վերաբերում է պատմական Հայաստանի Դերսիմ գավառին։ Դերսիմ լեռնաշխարհի լավագույն գիտակ Գ. Հալաջյանը այսպես է նկարագրում այն. «Փոթորկաշունը գամփռի մի տեսակն էր, որը, ըստ ժողովրդական հավատալիքի, վայելում էր սուրբ Մինասի պաշտպանությունը եւ գործում նրա ներշնչմամբ ու օժտված էր փոթորկի ժամանակ կողմնորոշվելու բացառիկ հատկությամբ։ Լեռնային շրջաններում ձյունամրրիկը շատ ուժեղ էր լինում, հայտնվում էր անսպասելի արագությամբ եւ հաճախ տեւում մինչեւ հինգ օր։ Երթեւեկությունը գյուղից-գյուղ եւ առհասարակ հաղորդակցության բոլոր միջոցները խզվում էին։ Հաճախ պատահում էր, որ օդի պարզությունից խաբվող ճամբորդը, կես ճանապարհին ընկնում էր ձյունամրրիկի անդիմադրելի հողմապտոյտի մեջ ու կորցնում ճանապարհը։ Թեեւ վտանգավոր տեղերում ճամփան ցույց տվող նշաններ կային, բայց փոթորիկն այնքան ուժեղ եւ մեգն այնքան խիտ էր լինում, որ մարդիկ նույնիսկ իրար չէին տեսնում, շունչները կտրվում, տեսողությունը մթագնում, գիտակցությունը կորցնում եւ մոլորվում։ Նման պարագայում, ահա, աղետյալներին օգնության էին հասնում ազատարար շները։ Դրանց թիվը սակայն, սահմանափակ էր։ Միայն հայտնի աղաները, մեծ կրոնապետերը եւ խանետան տոհմային տնտեսությունները պահում եւ օգտագործում էին դժվարությամբ ձեռք բերված շներ, ու երբ ձյունամրրիկը մոլեգնում էր, ազատարար շներն արձակում էին շղթաներից ու բաց թողնում գյուղը մտնող վտանգավոր ճամփաների ուղղությամբ։ Շներն, ընտրելով իրենց գնալիք ուղղությունը, գործում էին երեքը, չորսը, նույնիսկ հինգը միասին, նայած վայրի վտանգավորությանը։ Երբ շները սկսում էին հետախուզությունը, տերերը սովորաբար հերթով տագնապի զենք (հատուկ հրացան, որ շատ աղմուկ էր հանում) էին կրակում օդում, մինչեւ շների վերադարձը՝ նախ նրանց քաջալերելու, ապա իմաց տալու մոլորյալներին գյուղի տեղը եւ ուղղությունը։ Շների կողմից ազատված աղետյալները համարվում էին Սբ. Մինասի պաշտպանյալներ, եւ ըստ այժմ հարգում եւ պատվում էին նրանց, իսկ ազատարար շների տերերի օջախները համարվում էին կրակի սրբի եւ սուրբ Մինասի դաշնակիցներ, ուստի երդվում էին այդ օջախների անունով։ Աղետից ազատվածները, ամեն տարի կալի ավարտից հետո, ուխտի էին գնում իրենց փրկչի՝ սուրբ Մինասի սրբավայրերը, զոհեր մատուցում սրբին եւ ազատարար շան տան օջախի սրբին, շանը նկատելով սրբի միջնորդ կամ կամակատար։ Երբեք ձեռք չէին բարձրացնում ազատարար շների վրա։ Ազատարար շունը երբ ծերանում էր, տանը չէր մահանում։ Նախազգալով մոտալուտ մահը, աննկատ հեռանում էր գյուղից եւ մահանում որեւէ անմատչելի թաքստոցում։ Առասպել Այս շներին վերաբերող բազմաթիվ առասպելախառն պատմություններից ներկայացնենք մեկը, որը վերաբերում է մի աղետյալ ընտանիքի փրկությանը։ Հորեղբայրս՝ Սեիդ-Տեմենը, անդրանիկության կարգով ժառանգել էր Աղուջանների ընտանիքի կրոնապետի իրավունքը եւ բնակվում էր Մնձրա սարի Անահիտի կաթնաղբյուրներին հարակից Զերանիկ գյուղում,- պատմում էր Սեիդ-Տեմենի եղբորորդի Սեիդ-Ալին։ Հայրս՝ Սեիդ-Ճաֆերը, իր կրտսեր եղբայր Սեիդ-Սուլեյմանի հետ, իրենց ընտանիքներով, զավակներով ու թոռներով բնակվում էին Պաղր պապ լեռան ստորոտում, Զերանիկից դեպի արեւելք երեք ժամվա հեռավորության վրա գտնվող Անահիտի գոմերում։ Մեզ մոտ էր ապրում Մեծ մայրը։ Սեիդ-Տեմենը արու զավակ չուներ եւ դա խիստ մտահոգում էր բոլորիս։ Հունվարի առաջին օրերին էր, խունկ ու մոմով եւ կարմիր խնձորով լրաբեր եկավ մեզ ավետելու, թե Աղուջանների մեծ օջախի տերը հինգ աղջկանից հետո ունեցել է արու զավակ եւ Մեծ մորը հրավիրում է գալու եւ օրհնելու օջախի ժառանգորդի ծնունդը։ Հայրս հայտնեց, թե մի քանի օրից հետո Մեծ մամը իր զավակներով ու թոռներով կգա Զերանիկ՝ օջախի ժառանգորդին աչքալուսանքի։ Լրաբերների մեկնելուց հետո հայրս փոխեց մտադրությունը եւ կարգադրեց ճամփա ելնել հաջորդ օրը։ Օրը պարզկա էր, արեգակը փայլում էր երկնակամարում։ Պաղրից մինչեւ Մնձուր սար կարելի էր հասնել կես օրում։ Ձյունը թեեւ հասնում էր մարդու գոտկատեղին, բայց արահետը բացված էր։ Հայրս աճապարում էր օգտվել խաղաղ երկնքից ու օդի պայծառությունից եւ ժամ առաջ շնորհավորել մեծ եղբոր երջանկությունը։ Ճամփա ելանք արեւածագից քիչ հետո։ Առջեւից գնում էր թեեւ ութսունամյա, բայց նորահարսի նման առույգ եւ արագաշարժ մեծ մամը, հայրս հետեւում էր մորը, հորեղբայրս իր երկու զավակների եւ կնոջ հետ գտնվում էին առաջ ընթացողների եւ հինգ շալակատարների միջեւ՝ բոլորն էլ նույն օջախի անդամներ։ Արահետը ընթանում էր ելեւէջներով։ Ճամփի մեծ մասն անցել էինք, մնում էր ելնել Ճերմակ քարերի վերելքը եւ թեքվել դեպի Զերանիկ։ Դիմացից երեւում էր Կերկան քարերի մեծ նշանակետը։ Հանկարծ անսպասելիորեն երկինքը մթնեց, որին հաջորդեց ուժեղ քամի։ Մեծ մայրը կանգ առավ եւ ցույց տվեց Պաղր եւ Մնձրա սարերի միացման կետից սանձազերծված փոթորիկն ու բղավեց. - Գելխեղդն (գայլ խեղդող ուժեղ փոթորիկ) է գալիս,- եւ սկսեց աղոթել։ Այդ միջոցին մենք գտնվում էինք այնպիսի տեղում, որից մի քանի քայլ վար անդնդախոր ձոր էր։ Քամին կարող էր մեզ գլորել ժայռից։ Երկինքը մոլեգնել, քամին կատաղել, ձյունը տեղում էր անընդհատ, իսկ քամին թուլ չէր տալիս շնչել։ Հայրս կարգադրեց կանգ առնել եւ խմբվել, որովհետեւ արահետը ծածկված էր ձյան հաստ շերտով, մոլորվելու վտանգը եւ ժայռերից վար գլորվելու սարսափը հարկադրեց մեզ խումբ կազմել, որպեսզի միմյանց չկորցնենք։ Հայրս եւ հորեղբայրս ձայն-ձայնի տված թեեւ քաջալերում էին մեզ, բայց իրենք էլ զգում էին, որ գտնվում ենք հուսահատ կացության մեջ։ Մեծերը եւ ավելի ուժեղները կլոր շրջան կազմեցին, կանանց ու պատանիներին էլ նստեցրին բոլորակի կենտրոնում, որպեսզի պաշտպանվեն մոլեգնող թիփուց եւ շունչ-շնչի տալով տաքացնեն իրար։ Փոթորիկը գնալով սաստկանում էր։ Մեծերն էլ չկարողացան ոտքի մնալ եւ իրենք էլ ձեռք-ձեռքի տված շրջան կազմեցին նստողների շուրջ, իրենց աբաներով ծածկեցին խմբի գլուխը եւ ամուր բռնած աբաների փեշերից, գլուխները պահեցին ծածկոցի տակ։ Որքան տեւեց փոթորիկը, ինչպես ծածկվեցինք ձյան հաստ շերտով, չիմացանք։ Օրվա ժամի կամ առհասարակ ժամանակի տեւողության մասին գաղափար չունեինք, քանի որ փոթորիկը լեռնագագաթներից ու լանջերից հավաքած եւ դեպի ցածրերը քշած ձյան տեղափոխումներն այնքան արագ էր կատարել եւ մեր խումբը ձյան խոր գերեզմանի մեջ թաղել, որ շրջապատներս տեսնելու կամ հաստ ծածկույթից դուրս գալու հնարավորություն չունեինք։ Հայրս եւ հորեղբայրս, որպես քաջածանոթ թիփու խաղերին, փորձում էին թիկունքները դեմ անել եւ հնարավորության սահմաններում մասանբ թեթեւացնել մեզ ճնշող եւ շնչներս կտրել սպառնացող ձյան ծանրությունը։ Թե ինչ պատահեց հետագայում, չեմ հիշում։ Ահավոր աղետի մանրամասնություններին ծանոթացանք այն ժամ միայն, երբ կիսասառածներիս դուրս բերին գոմաղբի միջից եւ գոլ ջրով լողացնելուց հետո, կրակից հեռու, թոնրատան հեռավոր անկյունում, հավլջանից, զենջեֆիլից, դարչինի խառն արմատներով եռացրած թեյ խմեցրին։ Մինչ աղետյալներս, բաժակ-բաժակի ետեւից մեղրախառն թեյ էինք խմում թոնրատան օջախի աջ կողմը, սեթին փռված գորգերի վրա ծնրադիր հորեղբայրս աղոթում եւ փառաբանում էր Աղուջանների օջախի սրբի զորությունը, որն ուղղություն տալով ազատարար շներին, նրանց ներշնչել էր կանգ առնել աղետի վայրում եւ փրկել մեզ։ -Աղուջանների օջախի սուրբը, իմ տեր Տեվրեշ-կուլապին, մարդկանց եւ ժողովուրդների ազատարար սուրբ Սարգիսը, մեր օջախին օգնության եկան եւ ազատեցին տասնմեկ մարդ,- աղոթում, արտասվում եւ պատմում էր հորեղբայրս աչքալույսի եկող գյուղացիներին։ -Ով աստված, ով Սարգիս, ով Աղուջանների օջախի տեր,- կրկնում էին ներկաները, նույնպես ծնրադիր։ Աչքալույսի եւ նորածնին քավորության առաջարկով Զերանիկ ժամանած Մամիկոնյանների հայտնի ցեղապետ Սիրապ աղան, որ մի ժամ առաջ էր տեղ հասել եւ գտնվում էր ծնրադրողների շարքում անտեղյակ աղետի մանրամասնություններին, դիմելով հորեղբորս, խնդրեց պատմել տեղի ունեցած հրաշագործության՝ ահավոր փոթորկից տասնմեկ աղետյալների փրկության մասին։ -Աղա, դու ծանոթ ես մեր փրկարար շներին, որոնք գտնվում են մեր օջախի սրբի՝ սուրբ Սարգսի պաշտպանության տակ եւ նրանց ներշնչումով ու ցուցումներով ամեն տարի փոթորիկների ժամանակ ազատում են մոլորյալ ճամփորդներին, փրկելով նրանց կյանքը։ Բայց այն, ինչ պատահեց իմ օջախի շառավիղների հետ, կարելի է ասել, թե իսկապես մեծ հրաշագործություն էր։ Մեր սրբազան օջախի պաշտպան Զուլումին (Պատուհաս), Ելդըրըմին (Կայծակ) եւ Ազրարիլին (Հոգեառ) ինչպես միշտ, փոթորիկների ժամանակ, այս անգամ էլ արձակեցինք շղթաներից եւ առանց ուղղություն ցույց տալու թույլ տվինք, որ գնան ինչ ուղղությամբ մղում է բնազդը, որովհետեւ մերոնց գալուն չէինք սպասում։ Փոթորկաշները՝ ներշնչված սուրբ Սարգսի (Հազրեթի-խըդրի) սուրբ զորությունից եւ արհամարհելով գելխեղդ ձյունամրրիկի ուժեղ հոսանքը, գնում են Անահիտի գոմերի ուղղությամբ, դեպի մեծ նշանակետը։ Շների մեկնելուց երկու թե երեք ժամ հետո, երբ թիփին մոլեգնում էր եւ թույլ չէր տալիս տնից դուրս գալ, լսեցինք Ելդըրըմի օգնության կանչը (երեք անգամ հաչել, ապա կաղկանձել եւ դարձյալ երեք անգամ հաչել)։ Շունը մենակ էր։ Չնայած իրեն հանգստացնելու եւ ներս տանելու մեր կանչերին, շունը շարունակեց օգնության կանչը եւ չդադարեց ստիպողաբար իրեն հետեւելու գլխի եւ պոչի շարժումները։ Ըստ ընդունված կարգի, տագնապի ազդանշան տրվեց լայնափող շեշխանե հրացանով, որը որոտում է փոքր թնդանոթի նման։ Արագ հայտնվեցին մասնագետ հետագետներ՝ 20 ամրակազմ եւ երիտասարդ լեռնագնացներ, բոլորն էլ զինված եւ պաշտպանված փոթորկին դիմադրելու ամեն հարմարություններով։ Հետները վերցրին վեց պատգարակ եւ ճամփա ելան շան առաջնորդությամբ։ Հետագայում պարզվեց, որ ազատարար շները, երբ հայտնաբերում են աղետյալնների տեղը, երկուսը մնում են ազատարար աշխատանքները շարունակելու, իսկ երրորդը վազում է դեպի գյուղ օգնություն կանչելու։ Ազատարարների խումբը հասնելով աղետի վայրը, զարմանքից շշմած կանգ է առնում տեղի ունեցած հրաշքի առջեւ։ Երկու փոթորկաշները ոչ միայն հայտնաբերել էին աղետյալներին, այլեւ անհավատալիորեն ցույց էին տվել առաջին շտապ օգնությունը։ Զուլումն ու Ազրայիլը երկու տարբեր ուղղությամբ, գերբնական ճիգերով, ճամփա էին բացել ձյան տակից եւ միաժամանակ հասել մարդկանց խմբին, որոնցից միայն երեքն էին դիմացել փոթորկի հեղձուցիչ հարվածների ծանրությանը եւ պահպանել գիտակցությունը։ Երբ շները հասնում են աղետյալներին եւ սկսում են կլանչել, որ չվախենան, առաջինը մայրս է սթափվում թմրությունից եւ շշնջում. -Հեյ երեխաներ, սուրբ Սարգիսը հասավ մեզ օգնության,- ու փարվում է Ազրայիլի վզին, համբուրում իրեն լիզող շան աչքերը։ Ինչպես ասացի, մայրս եւ երկու եղբայրներս, որպես վարժ փոթորկախույզներ, դիմացել էին ահավոր տագնապին եւ շների տեղ հասնելուց հետո աշխատել էին ուշքի բերել մնացածներին։ Շներն իրենց շնչով եւ լեզուներով, մայրս եւ եղբայրներս իրենց սառած մատներով աշխատել էին կիսասառածներին շունչ եւ կենդանություն տալ, մինչեւ որ հասել էին ազատարարները։ Աղետյալներից ութին ծածկեցինք գոմաղբով՝ ընդարմանալու, շներին տվինք բոված ալյուրով եւ յուղով պատրաստված տաք մալեզ եւ ճմուռ։ Մնացյալն արդեն հայտնի է բոլորիդ։ Օրվա հրաշագործության պատվին զոհաբերվեց տասնմեկ մատաղ՝ ամեն մի ազատվածի դիմաց մի զոհ։ Երեք լավագույն խոյ էլ զոհաբերվեց ի պատիվ ազատարար շների պաշտպան սրբի2»։ Օգտագործված գրականություն 1. Է. Սարգսյան, "Անդունդների կանչը", Երեւան, 1986, էջ 28-38։ 2. Մովսես Խորենացի, "Հայոց պատմություն", Երեւան, 1968, էջ 171։ 3. Գեւորգ Հալաջյան, "Հայ ազգագրություն եւ բանահյուսություն", հտ. 5, 1973, "Դերսիմի հայերի ազգագրությունը", էջ 283-285։


83-ամյա մոդել Կարմեն Դել’Օրեֆայսի նոր ֆոտոշարքն ու սիրային հարաբերությունները _ Mediamall.AM